sagorsarker/bangla-wikipedia huggingface dataset:
নিদর্শন ও লক্ষণ-উপসর্গ

চিকিৎসাবিজ্ঞানে নিদর্শন ও লক্ষণ-উপসর্গ () বলতে কোনও অসুস্থতা, রোগ, আঘাত, রোগাবস্থা বা কোনও অস্বাভাবিক শারীরবৃত্তিক অবস্থার পর্যবেক্ষণকৃত বা শনাক্তযোগ্য নিদর্শনসমূহ এবং পীড়িত ব্যক্তির অনুভূত লক্ষণ-উপসর্গগুলিকে বোঝানো হয়। স্বাভাবিকের চেয়ে উচ্চ বা নিম্ন দেহ তাপমাত্রা, উচ্চ বা নিম্ন রক্তচাপ বা কোনও চিকিৎসাবৈজ্ঞানিক ক্রমবীক্ষণচিত্রে দৃশ্যমান কোনও অস্বাভাবিকতা, ইত্যাদি হল নিদর্শনের উদাহরণ। অন্যদিকে কোনও ব্যক্তি যদি স্বাভাবিকের বাইরে কোনও কিছু অনুভব করে, যেমন জ্বর-জ্বর বোধ করে, মাথা ব্যথা অনুভব করে বা দেহের অন্যত্র ব্যথা অনুভব করে, তাহলে সেগুলিকে লক্ষণ-উপসর্গ বলা হয়।
একটি চিকিৎসাবৈজ্ঞানিক নিদর্শন হল কোনও রোগ, আঘাত, বিকার বা অস্বাভাবিক শারীরবৃত্তীয় অবস্থার একটি বস্তুনিষ্ঠ সূচক বা নির্দেশক, যা কোনও ডাক্তারি পরীক্ষার সময় পেশাদার চিকিৎসক পর্যবেক্ষণ ও শনাক্ত করেন এবং যা পীড়িত ব্যক্তিটির নিজস্ব ব্যক্তিনিষ্ঠ অভিজ্ঞতায় স্পষ্টত প্রতীয়মান হয় না। এই নিদর্শনগুলি দৃশ্যমান হতে পারে, কিংবা ফুসকুড়ি বা কালশিরের মতো শনাক্তযোগ্য হতে পারে। চিকিৎসাবৈজ্ঞানিক নিদর্শনগুলি সঠিক রোগনির্ণয়ে উপনীত হতে সাহায্য করে। উচ্চ রক্তচাপ, গদাঙ্গুলি নখ, টলমান হাঁটার ভঙ্গি, নেত্রস্বচ্ছ বলয়, ইত্যাদি চিকিৎসাবৈজ্ঞানিক নিদর্শনের কিছু উদাহরণ। নিদর্শনের সাথে নির্দেশনার পার্থক্য আছে; নির্দেশনা বলতে কোনও নির্দিষ্ট চিকিৎসা প্রয়োগের পেছনে বিশেষ কারণকে বোঝায়।
অন্যদিকে লক্ষণ বা উপসর্গ বলতে পীড়িত ব্যক্তি নিজস্ব ব্যক্তিনিষ্ঠ অভিজ্ঞতায় যে অস্বাভাবিক কোনও কিছু প্রত্যক্ষ করেন বা অনুভব করেন, তাকে বোঝায়, যেমন ব্যথা, মাথা ঘোরানো, মাথা ঝিমঝিম করা, ইত্যাদি। রোগী তার যেসব লক্ষণ-উপসর্গের প্রেক্ষিতে পেশাদার চিকিৎসকের দ্বারস্থ হন, সেগুলিকে উপস্থাপক লক্ষণ-উপসর্গ (Presenting symptom) বলে।
নিদর্শন ও লক্ষণ-উপসর্গ একে অপর থেকে সম্পূর্ণ স্বতন্ত্র নয়। জ্বরের ব্যক্তিনিষ্ঠ অনুভূতির পরে তাপমানযন্ত্র বা থার্মোমিটারের সাহায্যে মেপে দেহের তাপমাত্রার উচ্চ পাঠ পাওয়া গেলে জ্বরকে রোগের বস্তুনিষ্ঠ নিদর্শন হিসেবে গণ্য করা যায়।
সাধারণত নিদর্শন ও লক্ষণ-উপসর্গ কোনও বিশেষ রোগের সাথে সম্পর্কিত নয়। তবে এগুলির বিশেষ কিছু জটিল সমবায় একত্রে ঘটলে তা কিছু কিছু রোগনির্ণয়ে সাহায্য করতে পারে, এবং দেহের কোন অংশে সমস্যা হয়েছে, সে ব্যাপারে অনুমানের পরিধি সংকীর্ণ করতে সাহায্য করে। যখন একই সাথে একটি সুপরিচিত বিন্যাসে সংঘটিত কিছু বৈশিষ্ট্যসূচক নিদর্শন ও লক্ষণ-উপসর্গের সমষ্টি কোনও অন্তঃস্থিত রোগ, বিকার বা রোগাবস্থাকে নির্দেশকারী একটি সুস্পষ্ট চিত্র প্রদান করে, তখন সেগুলিকে সমষ্টিগতভাবে সংলক্ষণ (Syndrome) বলে। যখন কোনও চিকিৎসাবিজ্ঞানী কোনও সংলক্ষণের অন্তঃস্থিত এক বা একাধিক কারণের ব্যাখ্যা প্রদান করেন, তখন ঐ বিজ্ঞানীর নামে সংলক্ষণটির নাম দেওয়া হতে পারে, যেমন ডাউন সংলক্ষণ বা নুনান সংলক্ষণ। অন্যান্য সংলক্ষণ যেমন প্রকট হৃদবেষ্ট সংলক্ষণ, ইত্যাদির একাধিক সম্ভাব্য কারণ থাকতে পারে।
নিদর্শন ও লক্ষণ-উপসর্গ পরিভাষাগুলি রোগ ছাড়াও অন্যন্য শারীরবৃত্তীয় অবস্থার বর্ণনায় ব্যবহৃত হতে পারে, যেমন গর্ভাবস্থার নিদর্শন ও লক্ষণ-উপসর্গসমূহ, কিংবা পানিশূন্যতার লক্ষণ-উপসর্গসমূহ। কখনও কখনও কোনও রোগ নিদর্শন ও লক্ষণ-উপসর্গ প্রদর্শন ছাড়াই কোনও ব্যক্তির দেহে বিরাজ করতে পারে; তখন সেটিকে লক্ষণ-উপসর্গহীন হিসেবে বর্ণনা করা হয়। এই ধরনের রোগ বা বিকারকে পরীক্ষা, বিশেষ করে ক্রমবীক্ষণের মাধ্যমে আবিষ্কার করা হতে পারে। একটি সংক্রামক রোগ লক্ষণ-উপসর্গহীন হলেও সংবহনযোগ্য হতে পারে, অর্থাৎ এটি অন্য ব্যক্তির দেহে সংক্রমিত হতে পারে।
ফুরফুরা ফাতেহিয়া সিনিয়র মাদ্রাসা

ফুরফুরা ফতেহিয়া সিনিয়র মাদ্রাসা বা ফুরফুরা ফাতেহিয়া টাইটেল মাদ্রাসা ভারতের পশ্চিমবঙ্গের হুগলি জেলার জাঙ্গিপাড়া ব্লকের ফুরফুরা গ্রামের একটি মাদ্রাসা। পীর মুজাদ্দেদ জামান আবুবকর সিদ্দিকী ১৯০৩ সালে প্রতিষ্ঠানটি প্রতিষ্ঠা করেন। প্রতিষ্ঠার পর থেকেই মাদ্রাসাটি কলকাতা আলিয়া মাদ্রাসার সাথে সংযুক্ত ছিলো, এই ধারাতেই মাদ্রাসাটিতে পাঠদান করা হতো। বর্তমানে মাদ্রাসাটি ভারতের মাদ্রাসা বোর্ডের অধীনে পরিচালিত হয়ে থাকে। মাদ্রাসাটি ফলাফলের দিক থেকেও ভারতের মাদ্রাসা শিক্ষাবোর্ডের শীর্ষে অবস্থান করে।
এই মাদ্রাসায় শুধুমাত্র ছেলেরা পড়াশোনা করতে পারে, এবং একটি শিফটে পাঠদান করা হয়। এখানে শুধুমাত্র বাংলা মাধ্যমে শিক্ষাদান করা হয়, এবং মাদ্রাসার শিক্ষাবর্ষ চালু হয় এপ্রিল মাসে। এই মাদ্রাসায় পর্যাপ্ত ক্লাসরুম রয়েছে এবং দক্ষ শিক্ষক দিয়ে পাঠদান করানো হয়।
এই মাদ্রাসার প্রাতিষ্ঠানিক পাঠাদানের পাশাপাশি নানা প্রতিযোগিতামূলক আয়োজন করে থাকে। যেমনঃ আন্তর্জাতিক কুরআন তেলওয়াত প্রতিযোগিতা, বিতর্ক প্রতিযোগিতা ও আন্ত প্রতিযোগিতামূলক খেলা-ধুলা। এছাড়াও নিয়মিত শিক্ষা সফরের আয়োজন করে থাকে। এই মাদ্রাসা উন্মুক্ত বড় খেলার মাঠ রয়েছে, যেখানে ছাত্ররা খেলাধুলা করে। এছাড়াও মাদ্রাসায় ৩০,০০০ গ্রন্থ সম্মলিত উন্নত পাঠাগার রয়েছে, এই পাঠাগার মাদ্রাসা শিক্ষার্থী ও শিক্ষকের জন্য উন্মুক্ত রাখা হয়।
আই বি মেমোরিয়াল ইনস্টিটিউট

আই বি মেমোরিয়াল ইনস্টিটিউট (আইবিএমআই) হল একটি ইংরেজি-মাধ্যম সহ-শিক্ষা বিদ্যালয়, যা ভারতের কলকাতার দক্ষিণ গড়িয়ায় অবস্থিত। বিদ্যালয়টি দশম শ্রেণী পর্যন্ত শিক্ষা প্রদান করে। বিদ্যালয়টি পশ্চিমবঙ্গ মাধ্যমিক শিক্ষা বোর্ড (ডব্লিউবিবিএসই)-এর অধিভুক্ত।
হলি চাইল্ড ইনস্টিটিউট

হলি চাইল্ড ইনস্টিটিউট বালিকা উচ্চ মাধ্যমিক বিদ্যালয় (কলকাতা) পশ্চিমবঙ্গ মাধ্যমিক শিক্ষা বোর্ডের অধিভুক্ত একটি রোমান ক্যাথলিক মাধ্যমিক বিদ্যালয়। ১৯৫৬ সালের ১ জানুয়ারি প্রতিষ্ঠিত এই স্কুলটি "সিসটার্স অব চ্যারিটি অব ক্যালকাটা প্রভিন্স" সোসাইটি দ্বারা পরিচালিত হয়।
ঠিকানা: -১, অভেদ আনন্দ রোড, মানিকতলা, আজাদ হিন্দ বাগ, কলকাতা, পশ্চিমবঙ্গ ৭০০০০৬
প্রাতিষ্ঠানিক ওয়েবসাইট
হলি চাইল্ড গার্লস হাই স্কুল

হলি চাইল্ড গার্লস হাই স্কুল হল একটি বিদ্যালয়, যা ভারতের কলকাতার এন্টালি তে অবস্থিত। এটি একটি মেয়েদের বিদ্যালয় এবং পশ্চিমবঙ্গ মাধ্যমিক শিক্ষা বোর্ড ও পশ্চিমবঙ্গ উচ্চ মাধ্যমিক শিক্ষা পরিষদেরঅধিভুক্ত।
মাসিহুজ্জামান খান

মাসিহুজ্জামান খান (১৮৪০ - ১৭ ডিসেম্বর ১৯১০) ছিলেন একজন ভারতীয় মুসলিম পণ্ডিত। তিনি দারুল উলুম নাদওয়াতুল উলামার দ্বিতীয় চ্যান্সেলর হিসেবে দায়িত্ব পালন করেন। তিনি মীর লাইক আলি খান এবং মাহবুব আলি খানের শিক্ষক ছিলেন।
মাসিহুজ্জামান খান শাহজাহানপুরে ১৮৪০ (১২৫৬ হিঃ) সালে জন্মগ্রহণ করেন। তিনি প্রাথমিক শিক্ষা আহমদ আলী শাহাবাদীর কাছ থেকে লাভ করেন এবং তারপরে হায়দরাবাদে চলে যান তার নিজের ভাই মুয়াম্মাদ জামান খানের সাথে পড়াশোনা করার জন্য। 
পড়াশোনা শেষ হওয়ার পর তিনি তুরাব আলী খানের দুই ছেলে মীর সা'দাত আলী খান ও মীর লায়েক আলী খানের শিক্ষক নিযুক্ত হন। ১২৯৩ হিজরির মুহররম মাসে তিনি হায়দ্রাবাদের ষষ্ঠ নিজাম মাহবুব আলী খানের শিক্ষক নিযুক্ত হন। তিন বছর পর তিনি নিজামের সকল শিক্ষাগত বিষয়ের ব্যবস্থাপক নিযুক্ত হন। ১৩০০ হিজরিতে মীর তুরাব আলী খানের মৃত্যুর পরে একটি নতুন কাউন্সিল গঠন করা হয় এবং খুরশীদ জাহ ও নরেন্দ্র প্রশাদকে এর সদস্য নিযুক্ত করা হয়। তারা মাসিহুজ্জামানের উপর অসন্তুষ্ট হয়েছিলেন এবং তার পদোবনতি করেছিলেন এবং তাকে ৪ মহরম ১৩০১ হিজরিতে পেনশন দেওয়ার পরোয়ানা পাঠিয়েছিলেন। চার মাস পরে তিনি শাহজাহানপুরে ফিরে আসেন। 
মাসিহুজ্জামান খান ১৮৯৫ সালে লখনউতে নাদওয়াতুল উলামার দ্বিতীয় সাধারণ সভায় যোগ দিয়েছিলেন এবং ব্যবস্থাপনা সদস্য নিযুক্ত হয়েছিলেন। ১৯০৩ সালের ১৯ জুলাই মুহাম্মদ আলী মুঙ্গেরি পদত্যাগের পর তিনি তিন বছরের জন্য নাদওয়াতুল উলামার অন্তর্বর্তীকালীন ব্যবস্থাপক নিযুক্ত হন। নাদওয়াতুল উলামার জার্নাল আল-নাদওয়াহ শাহজাহানপুর থেকে শুরু হয়েছিল, যখন তিনি ম্যানেজার ছিলেন। ১৯০৫ সালের ২১ এপ্রিল তিনি নাদওয়াতুল উলামা থেকে পদত্যাগ করেন। ১৯১০ সালের ১৭ ডিসেম্বর তিনি মারা যান।
সগুণ ব্রহ্ম

সগুণ ব্রহ্ম () সংস্কৃত সগুণ () অর্থাৎ "গুণ সহ" এবং "ব্রহ্মণ্ () "থেকে যা উদ্ভাসিত ঐশ্বরিক উপস্থিতির ধারণার কাছাকাছি থেকে এসেছে।
স্বামী রাজর্ষি মুনি যোগ দর্শনের ঐতিহাসিক সংশ্লেষণ সম্পর্কে তার অনুমান প্রকাশ করেছেন যা তিনি ধারণ করেছেন বেদান্তের "অদ্বন্দ্ব" এবং সাংখ্যের "দ্বন্দ্ব"-এর চরম দৃষ্টিভঙ্গির মিলন ঘটাতে "ঈশ্বর" নীতিকে সগুণ ব্রহ্ম হিসাবে প্রবর্তন করেছেন:
দ্বৈত ও বিশিষ্টাদ্বৈত অনুসারে, ব্রহ্মকে রূপ সহ অসীম গুণাবলী সহ সগুণ ব্রহ্ম (ব্যক্তিগত দেবতা) বা ঈশ্বর (মহাবিশ্বের প্রভু) হিসাবে কল্পনা করা হয়। দ্বৈতে, সগুণ ব্রহ্ম স্বতন্ত্র আত্মা এবং জড় জগৎ থেকে স্বতন্ত্র। বিশিষ্টাদ্বৈতে, ব্রহ্ম হল পরম বাস্তবতা, জগৎ ও আত্মা হল তার দেহ বা পদ্ধতি, যা তাদের ব্রহ্মের অবিচ্ছেদ্য করে তোলে। দ্বৈত ও বিশিষ্টাদ্বৈত সগুণ ব্রহ্মকে চরম বাস্তবতা বলে মনে করেন এবং মুক্তি (মোক্ষ) শুধুমাত্র ঈশ্বরের কৃপায় অর্জিত হয়। আদি শঙ্কর সগুণ ব্রহ্ম (গুণ সহ) এবং নির্গুণ ব্রহ্ম (গুণ ব্যতীত) মধ্যে পার্থক্য করে, সগুণ ব্রহ্মকে অলীক হিসাবে দেখা হয় এবং নির্গুণ ব্রহ্মকে বাস্তব হিসাবে দেখা হয়।
দেবতা সূর্যকে সূর্য সম্প্রদায়, দেবী মহাশক্তি (যেমন পার্বতী, দুর্গা, কালী, মহালক্ষ্মী বা গায়ত্রী) কে শাক্ত সম্প্রদায়, এবং দেবতা শিবকে শৈব সম্প্রদায় সগুণ ব্রহ্ম হিসেবে গণ্য করে।
ন্যাশনাল ইংলিশ স্কুল, কলকাতা

ন্যাশনাল ইংলিশ স্কুল একটি সহশিক্ষা প্রতিষ্ঠান (নার্সারি - দ্বাদশ শ্রেণি), যা ভারতের কলকাতার বাগুয়াটিতে অবস্থিত। এটি কাউন্সিল ফর দ্য ইন্ডিয়ান স্কুল সার্টিফিকেট এক্সামিনেশনের অধিভুক্ত। এটি ২০০০ সালে সমাজসেবী সুধীর কুমার সাহা প্রতিষ্ঠা করেছিলেন। ২০০৮ সালে রাজারহাটে একটি ক্যাম্পাস প্রতিষ্ঠিত হয়। ২০১৭ সালে, ন্যাশনাল কলেজ অব এডুকেশন নামে একটি বি.এড কলেজও প্রতিষ্ঠিত হয়েছিল শিক্ষকদের ব্যাচেলর অফ এডুকেশন (বি.এড) ডিগ্রির প্রশিক্ষণের জন্য।
নিবেদিতা বিদ্যাপীঠ

নিবেদিতা বিদ্যাপীঠ ভারতের পশ্চিমবঙ্গের ব্যারাকপুরে অবস্থিত একটি ইংরেজি মাধ্যম বিদ্যালয়। এটি একটি মেয়েদের বিদ্যালয় এবং পশ্চিমবঙ্গ মাধ্যমিক শিক্ষা বোর্ড ও পশ্চিমবঙ্গ উচ্চ মাধ্যমিক শিক্ষা পরিষদের অধিভুক্ত। এই বিদ্যালয়ের বর্তমান ছাত্র সংখ্যা ৬০০। দায়িত্বে থাকা শিক্ষক হলেন অনুরাধা দত্ত। নিবেদিতা বিদ্যাপীঠ আন্তরিকভাবে শিক্ষার্থীদের ইংরেজি শিক্ষা দিয়ে থাকে।
কমলা চ্যাটার্জি স্কুল

কমলা চ্যাটার্জি স্কুল বা কমলা চ্যাটার্জি স্কুল ফর গার্লস হলো ১৯৩৯ সালে প্রতিষ্ঠিত একটি মেয়েদের বিদ্যালয়, যা ভারতের পশ্চিমবঙ্গের দক্ষিণ কলকাতার ফার্ন রোডে অবস্থিত। বিদ্যালয়টি পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চ মাধ্যমিক শিক্ষা সংসদ অধিভুক্ত। প্রতিষ্ঠাতা কমলা চ্যাটার্জির নামে স্কুলটির নামকরণ করা হয়েছে। বর্তমান প্রধান শিক্ষিকা হলেন দেবযানী দাস।
কাইগ্রাম উচ্চ বিদ্যালয়

কাইগ্রাম উচ্চ বিদ্যালয় ভারতের পশ্চিমবঙ্গের কাইগ্রাম গ্রামের একটি মাধ্যমিক বিদ্যালয়। এটি ১৯৮৭ সালে প্রতিষ্ঠিত হয়।
গড়ফা ধীরেন্দ্রনাথ মেমোরিয়াল বালক উচ্চ বিদ্যালয়

গড়ফা ধীরেন্দ্রনাথ মেমোরিয়াল বালক উচ্চ বিদ্যালয় হল ভারতের কলকাতার গারফায় অবস্থিত একটি বিদ্যালয়। এটি একটি ছেলেদের বিদ্যালয়। এটি পশ্চিমবঙ্গ মাধ্যমিক শিক্ষা বোর্ড ও পশ্চিমবঙ্গ উচ্চ মাধ্যমিক শিক্ষা পরিষদের অধিভুক্ত।
বেলডুবী উচ্চ বিদ্যালয়

বেলডুবী উচ্চ বিদ্যালয় হল ভারতের পশ্চিমবঙ্গের হাওড়ার একটি বাংলা-মাধ্যম বিদ্যালয়। ১৯৬০ সালে প্রতিষ্ঠিত বিদ্যালয়টি একটি সহ-শিক্ষামূলক শিক্ষাপ্রতিষ্ঠান। এটি পশ্চিমবঙ্গ মাধ্যমিক শিক্ষা বোর্ড ও পশ্চিমবঙ্গ উচ্চ মাধ্যমিক শিক্ষা কাউন্সিলের অধিভুক্ত।
ব্রতচারী বিদ্যাশ্রম

ব্রতচারী বিদ্যাশ্রম হল কলকাতার ঠাকুরপুকুরে অবস্থিত একটি বাংলা মাধ্যম সহ-শিক্ষা বিদ্যালয়। এটি মাধ্যমিক শিক্ষার পশ্চিমবঙ্গ বোর্ড ও উচ্চ মাধ্যমিক শিক্ষা পশ্চিমবঙ্গ কাউন্সিলের অধিভুক্ত। বিদ্যালয়টি ১৯৪৯ সালে প্রতিষ্ঠিত হয়েছিল।
দিনহাটা উচ্চ বিদ্যালয়

দিনহাটা উচ্চ বিদ্যালয় ভারতের পশ্চিমবঙ্গ রাজ্যের কোচবিহার জেলার দিনহাটা মহকুমার একটি উচ্চ বিদ্যালয়। বর্তমানে এই বিদ্যালয়ে পঞ্চম থেকে দ্বাদশ শ্রেণী পর্যন্ত পড়ানো হয়।
গিরিখাত

গিরিখাত (ইংরেজি: ) হলো ভুমিতে বড় ও গভীর ফাটল বা একটি গভীর উপত্যকা। বেশিরভাগ গিরিখাত নদীর প্রবাহে তৈরি হয়েছিল। কিছু সংখ্যক ভুমিকম্পের ফলে তৈরি হয়েছিল। বহু বছর ধরে নদীর প্রবাহে তার তলদেশ থেকে মাটি ও পাথর সরে যায়, ফলে নদীর তলদেশ ক্ষয়ে গভীর খাদের বা ফাটলের সৃষ্টি হয়, একে গিরিখাত বলে। 
নদী সাধারণত পলি বয়ে তার গন্তব্য নিয়ে যায় এবং ধীরে ধীরে পলি জমা হয়ে তার তলদেশের উচ্চতা গন্তব্যের সমান হয়ে যায়। নদীর তলদেশ ক্ষয়ে গিরিখাত তৈরির প্রক্রিয়া তখনই ঘটে যখন নদীর শুরু তার মোহনার তুলনায় বেশ উপরে থাকে। বিশেষ করে সেসব অঞ্চলে যেখানে নরম পাথরের স্তর শক্ত পাথরের স্তরের সাথে মিশে থাকে।
দুটি পর্বতশৃঙ্গের মাঝের ফাটলকেও গিরিখাত বলা হয়ে থাকে, যেমন: রকি পর্বতমালা, আল্পস পর্বতমালা, হিমালয় পর্বতমালা কিংবা আন্দেস পর্বতমালার অন্তর্ভুক্ত গিরিখাত। সাধারণত, একটি নদী বা ঝর্ণা পাহাড়গুলোর মধ্যে ফাটল সৃষ্টি করে। পাহাড়ীয় গিরিখাতে কয়েকটি উদাহরণ হলো: ইউটার প্রভো গিরিখাত বা মার্কিন যুক্তরাষ্ট্রের ক্যালিফোর্নিয়ার ইয়োসেমাইট উপত্যকা। পাহাড়ের মধ্যে থাকা গিরিখাত যার শুধু একটি দিক আছে এবং তিন দিকে পাহাড়ে ঘেরা তাকে বাক্স গিরিখাত বলে। স্লট গিরিখাত হলো খুবই সংকীর্ণ গিরিখাত যার প্রায়শই মসৃণ দেয়াল থাকে।
সমুদ্রপৃষ্ঠের মহাদেশীয় ঢালে থাকা খাড়া-পার্শ্বীয় উপত্যকাকে সাবমেরিন গিরিখাত বলে। ভুমিতে থাকা গিরিখাত থেকে সাবমেরিন গিরিখাত ভিন্ন। এরা সমুদ্রের স্রোত বা ভুমিধ্বসের ফলে তৈরি হয়।
বাংলাদেশ–সুইডেন সম্পর্ক

বাংলাদেশ–সুইডেন সম্পর্ক বলতে বাংলাদেশ ও সুইডেনের মধ্যে আন্তরাষ্ট্রীয় সম্পর্ককে বোঝায়। স্টকহোমে বাংলাদেশের একটি দূতাবাস ও ঢাকায় সুইডেনের একটি দূতাবাস রয়েছে।
১৯৭১ সালে নবগঠিত বাংলাদেশকে স্বীকৃতি দেওয়া প্রথম দেশগুলোর মধ্যে সুইডেন অন্যতম। সুইডেন এবং বাংলাদেশের মধ্যে সম্পর্ক প্রধানত অপেক্ষাকৃত ব্যাপক উন্নয়নমূলক কাজে সহযোগিতা এবং ক্রমবর্ধমান বাণিজ্য বিনিময় নিয়ে গঠিত। সুইডিশ ব্যবসা ও শিল্পের জন্য বাংলাদেশ একটি দ্রুত বর্ধনশীল বাজারে পরিণত হয়েছে। প্রধানত ফ্যাশন এবং টেক্সটাইল শিল্পে পঞ্চাশেরও বেশি সুইডিশ কোম্পানি বাংলাদেশে সক্রিয়। সুইডেন সাধারণত ওয়ার্কশপ পণ্য ও টেলিকম সরঞ্জাম রপ্তানি ও বাংলাদেশ থেকে তৈরি পোশাক এবং অন্যান্য বস্ত্র আমদানি করে।
১৯৭১ সালে বাংলাদেশের স্বাধীনতার পর থেকেই বাংলাদেশের সাথে সুইডিশ উন্নয়ন সহযোগিতা শুরু হয়। বর্তমান ফলাফল কৌশল ২০১৪-২০২০। সুইডিশ উন্নয়ন সহযোগিতা মানবাধিকার ও গণতন্ত্র, দারিদ্র্য হ্রাস, পরিবেশ ও জলবায়ু এবং স্বাস্থ্য বিষয়ের উপর দৃষ্টি নিবদ্ধ করে। ২০১৮ সালে দক্ষিণ বাংলাদেশের রোহিঙ্গা শরণার্থী এলাকায় সংকট প্রতিরোধের ক্ষমতা জোরদার করার লক্ষ্যে বিদ্যমান কৌশলে পঞ্চম লক্ষ্য যুক্ত করা হয়। উপ-প্রধানমন্ত্রী ইসাবেলা লাভলিন ২০১৪ সালের নভেম্বর মাসে বাংলাদেশ পরিদর্শন করেন। ২০১৭ সালের ১৫-১৬ জুন বাংলাদেশের প্রধানমন্ত্রী শেখ হাসিনা সুইডেন সফর করেন এবং সুইডিশ প্রধানমন্ত্রী স্টেফান লফভেনের সাথে সাক্ষাৎ করেন। ২০১৭ সালের নভেম্বরমাসে পররাষ্ট্রমন্ত্রী মার্গট ওয়ালস্টর্ম রাজধানী ঢাকা এবং কক্সবাজারের শরণার্থী শিবির পরিদর্শন করেন।
২০২১ সালের আগস্ট মাস পর্যন্ত বাংলাদেশ স্টকহোমে একটি দূতাবাস বজায় রেখেছে। দূতাবাসের প্রধান রাষ্ট্রদূত মোঃ নজরুল ইসলাম, যিনি নরওয়ে এবং ফিনল্যান্ডের রাষ্ট্রদূতও।
চরমোনাই জামিয়া রশিদিয়া ইসলামিয়া

চরমোনাই জামিয়া রশিদিয়া ইসলামিয়া বরিশাল জেলার চর মোনাই গ্রামে অবস্থিত একটি ইসলামি বিদ্যাপীঠ। ১৯২৪ সালে এই মাদ্রাসাটি প্রতিষ্ঠা করেন সৈয়দ মুহাম্মদ ইসহাক। প্রথমে এটি একটি আলিয়া মাদ্রাসা হিসেবে প্রতিষ্ঠিত হয়েছিল। ১৯৮২ সালে সৈয়দ ফজলুল করিম মাদ্রাসার কওমি শাখা চালু করেন। বর্তমানে কওমি এবং আলিয়া উভয় শাখা চালু রয়েছে। কওমি শাখার মুহতামিম সৈয়দ রেজাউল করিম এবং আলিয়া শাখার অধ্যক্ষ সৈয়দ মোসাদ্দেক বিল্লাহ আল মাদানি। ভারতের আধ্যাত্মিক ব্যক্তিত্ব রশিদ আহমদ গাঙ্গুহির নামানুসারে মাদ্রাসার নামকরণ করা হয়েছে ‘জামিয়া রশিদিয়া’। ২০১৬ সালে আলিয়া শাখাটি বাংলাদেশের শ্রেষ্ঠ শিক্ষাপ্রতিষ্ঠানের পুরস্কার লাভ করে। বাংলাদেশের স্বাধীনতা যুদ্ধের পক্ষে মাদ্রাসাটির গুরুত্বপূর্ণ ভূমিকা ছিল।
১৯২৪ সালে এ মাদ্রাসাটি প্রতিষ্ঠার পর থেকে সৈয়দ মুহাম্মদ ইসহাক একাধারে শিক্ষকতা ও পৃষ্ঠপোষকতার দায়িত্ব পালন করেন। এটি ১৯৪৭, ১৯৫৩, ১৯৫৬ ও ১৯৭০ সালে যথাক্রমে দাখিল, আলিম, ফাজিল ও কামিল এর সরকারি মঞ্জুরী লাভ করে। প্রতিষ্ঠার পর থেকে ১৯৪৭ পর্যন্ত সৈয়দ মুহাম্মদ ইসহাক এ মাদ্রাসায় হাদিস, ফিকহ সহ বিভিন্ন বিষয়ে পাঠ দান করেন। তার মৃত্যুবরণের পর তার পুত্র সৈয়দ ফজলুল করিম এ মাদ্রাসার পৃষ্ঠপোষকতার দায়িত্ব পালন করেন। ১৯৮২ সালে তিনি আলিয়ার পাশাপাশি কওমি শাখাও প্রতিষ্ঠা করেন। এ শাখায় দাওরায়ে হাদিস, ফতোয়া বিভাগ, কিতাব বিভাগ, হিফজ বিভাগ, কিরাতুল কুরআন খাছ বিভাগ, কিরাতুল কুরআন আম বিভাগ, রচনা ও প্রকাশনা বিভাগ, প্রশিক্ষণ বিভাগ এবং আদর্শ কুতুব খানা চালু রয়েছে।
জাতীয় শিক্ষা সপ্তাহ-২০১৬ প্রতিযোগিতায় এই মাদ্রাসার আলিয়া শাখা জাতীয় পর্যায়ে প্রথম স্থান অর্জন করেছে। শ্রেষ্ঠ প্রতিষ্ঠান হিসেবে মাদ্রাসার পক্ষে অধ্যক্ষ মাওলানা সৈয়দ মুহাম্মদ মোসাদ্দেক বিল্লাহ আল মাদানি রাষ্ট্রপতির কাছ থেকে সনদ ও গোল্ড মেডেল গ্রহণ করেন।
সৈয়দ ইসহাকের কাছে মুক্তিযুদ্ধের ৯ নম্বর সেক্টর কমান্ডার মেজর এম এ জলিল ও ক্যাপ্টেন আবদুল লতিফসহ অসংখ্য মুক্তিযোদ্ধা নিয়মিত যাতায়াত করতেন। মুক্তিযুদ্ধের ৯ মাস এই মাদ্রাসাটি মুক্তিযুদ্ধাদের শক্ত ঘাঁটি ছিল। মাদ্রাসার পক্ষ থেকে মুক্তিযুদ্ধাদের জন্য তিনটি কক্ষ ছেড়ে দেওয়া হয়। মাদ্রাসা কর্তৃপক্ষ তাদের যথাসাধ্য আপ্যায়ন করতেন। সৈয়দ ইসহাকের নির্দেশে তার জামাতা ইউসুফ আলী খান সার্বিক ব্যবস্থাপনার দায়িত্বে নিয়োজিত ছিলেন। তিনি মুক্তিযুদ্ধাদের ‘কাজী’ তথা পারস্পরিক মতভিন্নতা হলে মীমাংসাকারীও ছিলেন। যুদ্ধ শেষে মুক্তিযুদ্ধারা তাদের অস্ত্রগুলো ইউসুফ আলী খানের কাছে গচ্ছিত রেখে যান, যা তিনি পরবর্তী সময়ে দারোগা আবদুল মান্নানের হাতে সোপর্দ করেন। এ ছাড়া মুক্তিযুদ্ধের সময় বরিশাল থানার বহু বাঙালি কর্মকর্তা সপরিবারে মাদ্রাসায় আশ্রয় গ্রহণ করেন। মুক্তিযুদ্ধ শুরু হলে তারা অস্ত্রশস্ত্র নিয়ে পালিয়ে এসেছিলেন এবং মাদ্রাসা থেকেই তারা যুদ্ধে অংশগ্রহণ করতে বের হতেন।
সৈয়দ-উজ-জামান

সৈয়দ-উজ-জামান ছিলেন উপমহাদেশের ১ম ও বিশ্বের ২য় মুসলিম চার্টার্ড একাউনট্যান্ট ও পাকিস্তান জাতীয় পরিষদের সদস্য।
সৈয়দ-উজ-জামান তৎকালীন ভারতবর্ষের ময়মনসিংহ জেলার ( বর্তমান কিশোরগঞ্জ জেলা ) কটিয়াদী উপজেলার ঐতিহ্যবাহী বোয়ালিয়া সাহেব বাড়ীতে (বোয়ালিয়া মিয়া বাড়ী) ১৮৯৮ সালে জন্ম গ্রহন করেন। 
ছেলেবেলা থেকেই তিনি ছিলেন প্রখর স্মৃতি শক্তির অধিকারী। শিক্ষা জীবনের শুরুতে তিনি ঢাকা মাদ্রাসা ও কলকাতা মাদ্রাসায় পড়ালেখা করেন। এরপর তিনি প্রেসিডেন্সী কলেজ থেকে ১৯২১ সালে বি.এ. পাশ করেন। এরপর তিনি উপমহাদেশের প্রথম ব্যক্তি হিসাবে লন্ডনের ইন্সটিটিউট অব চার্টার্ড একাউন্টস থেকে ১৯২৮ সালে চার্টার্ড একাউন্ট্যান্ট পাশ করেন। 
তিনি ১৯২৯-১৯৩১ সাল পর্যন্ত তিনি রেঙ্গুন ও কলকাতায় চার্টার্ড একাউনট্যান্ট হিসাবে কাজ করেন। ১৯৩২-৩৩ সাল পর্যন্ত তিনি রেঙ্গুনস্থ গভর্নমেন্ট ইনষ্টিটিউটে একাউন্টেন্সীর প্রভাষক ছিলেন। ১৯৩৪-৩৭সাল পর্যন্ত তিনি ছিলেন রেঙ্গুন রেলওয়ে বোর্ডের সদস্য ও রেঙ্গুন চেম্বার্স অব কমার্স এন্ড ইন্ডাস্ট্রিজের সভাপতি। ১৯৩৯ – ৪২ সাল পর্যন্ত তিনি তৎকালীন সরকারের সাপ্লাই এন্ড ফাইনান্সের প্যানেল অব একাউন্টেন্টস এর সদস্য ছিলেন। ১৯৪২-১৯৪৫ সাল পর্যন্ত তিনি একই বিভাগের কস্ট একাউন্টেন্টস অফিসার। ১৯৪৬-৫১ সাল পর্যন্ত তিনি ইনকাম ট্যাক্স এপিলেট ট্রাইবুন্যালের সদস্য। ১৯৫১ সালে তিনি উপমহাদেশের পক্ষে ওয়াশিংটনে আন্তর্জাতিক মুদ্রা তহবিলের অডিট সম্পন্ন করেন। ১৯৫৩-৫৫ সাল পর্যন্ত পিআইডিসির চিফ একাউন্টেন্ট ও ১৯৫৫-৬১ সাল পর্যন্ত পিআইডিসির অর্থ পরিচালকের দায়িত্ব পালন করেন। ১৯৬১ সালে তিনি চাকরি থেকে অবসর গ্রহণ করেন।
চাকরি থেকে অবসর গ্রহনের পর তিনি রাজনীতিতে যুক্ত হন। কটিয়াদী, পাকুন্দিয়া, হোসেনপুর, করিমগঞ্জ, তাড়াইল ও কিশোরগঞ্জ সদর এলাকা থেকে তিনি ১৯৬২ সালে পাকিস্তান জাতীয় পরিষদের সদস্য নির্বাচিত হন। এই পদে তিনি ১৯৬৫ সাল পর্যন্ত বহাল থাকেন। 
জাতির জনক বঙ্গবন্ধু শেখ মুজিবুর রহমানের ঘনিষ্ঠ সহচর, জাতীয় চার নেতার অন্যতম, বাংলাদেশের প্রথম অস্থায়ী রাষ্ট্রপতি শহীদ সৈয়দ নজরুল ইসলাম ছিলেন তার ভগ্নিপতি। স্থানীয় সরকার পল্লী উন্নয়ন ও সমবায় মন্ত্রী এবং সাবেক জনপ্রশাসন মন্ত্রী বীর মুক্তিযোদ্ধা মরহুম সৈয়দ আশরাফুল ইসলামের বড় মামা ছিলেন তিনি।
সৈয়দ-উজ-জামান ১৯৮৯ সালের ২৭ শে আগষ্ট পরলোগমন করেন। 
কিশোরগঞ্জের ইতিহাস , মুঃআঃ লতিফ
বাংলাদেশ–সুইজারল্যান্ড সম্পর্ক

বাংলাদেশ–সুইজারল্যান্ড সম্পর্ক বলতে বাংলাদেশ এবং সুইজারল্যান্ডের মধ্যে দ্বিপক্ষীয় রাষ্ট্রীয় সম্পর্ক কে বোঝায়।
১৯৭২ সালের পহেলা মার্চ সুইজারল্যান্ড বাংলাদেশকে একটি স্বাধীন দেশ হিসেবে স্বীকৃতি দেয় এবং উভয় দেশের মধ্যে কূটনৈতিক সম্পর্ক স্থাপন করে। বাংলাদেশের ঢাকায় সুইজারল্যান্ডের একজন আবাসিক রাষ্ট্রদূত রয়েছে। সুইজারল্যান্ডের জেনেভায় বাংলাদেশের একজন আবাসিক রাষ্ট্রদূতসহ একটি দূতাবাস রয়েছে। দুই দেশ ২০১৩ সাল থেকে তাদের পররাষ্ট্র মন্ত্রণালয়ের মাধ্যমে নিয়মিত রাজনৈতিক পরামর্শ বিনিময় করে।
সুইস কনফেডারেশনের সভাপতি অ্যালেন বারসেট ২০১৮ সালের ফেব্রুয়ারিতে বাংলাদেশ সফর করেন। সুইস আর্টস কাউন্সিল প্রো হেলভেটিয়া ঢাকা আর্ট সম্মেলনের অংশীদার।
২০১০ থেকে ২০১৬ সাল পর্যন্ত বাংলাদেশ ও সুইজারল্যান্ডের মধ্যে বাণিজ্য দ্বিগুণেরও বেশি বৃদ্ধি পেয়েছে। ২০১৬ সালে দ্বিপাক্ষিক বাণিজ্যের মূল্য ছিল ৫৯১.৫ মিলিয়ন সুইস ফ্রাঙ্ক। বাংলাদেশে সুইজারল্যান্ডের প্রধান রপ্তানি পণ্য হলো রাসায়নিক, টেক্সটাইল মেশিন এবং ফার্মাসিউটিক্যালস। সুইজারল্যান্ডে বাংলাদেশের রপ্তানির ৯০ শতাংশ তৈরি পোশাক ও বস্ত্র। বাংলাদেশে প্রায় ১০০ টি সুইস কোম্পানি কাজ করছে। ২০১৬ সালের হিসাবে সুইজারল্যান্ডের ব্যাংকে বাংলাদেশী নাগরিকদের প্রায় ৫৫০ মিলিয়ন সুইস ফ্রাঙ্ক জমা ছিল। ২০১৭ সালে বাংলাদেশে সুইস বিনিয়োগ ১৭ শতাংশ বৃদ্ধি পেয়েছে। সুইস সরকার বাংলাদেশে জলবায়ু পরিবর্তন প্রযুক্তিতে সুইস বিনিয়োগকে উৎসাহিত করার পরিকল্পনা করেছে।
নাতিশীতোষ্ণ জলবায়ু

নাতিশীতোষ্ণ জলবায়ু হলো ক্রান্তীয় বলয় হতে শুরু করে পৃথিবীর মেরু অঞ্চলসমূহের মধ্যবর্তী এলাকার সমভাবাপন্ন জলবায়ু। এটি মধ্য অক্ষাংশ এলাকায় (৪০ হতে ৬০ ডিগ্রি অক্ষাংশের মধ্যে) দৃষ্ট হয়। এখানে শীত - গ্রীষ্মের উষ্ণতার পার্থক্য খুব কম থাকে।
বিভিন্ন জলবায়ু বিভাগ অনুসারে এর শীতলতম মাসের জলবায়ুর আর্দ্রতা, বৃষ্টিপাত, উষ্ণতা - প্রভৃতির ওপর নির্ভর করে নাতিশীতোষ্ণ জলবায়ুকে অনেকগুলো ক্ষুদ্র ক্ষুদ্র ভাগে বিভক্ত করা গেলেও এর মূল বিভাগ মূলতঃ দুটি - উষ্ণ নাতিশীতোষ্ণ মণ্ডল ও শীতল নাতিশীতোষ্ণ মণ্ডল।
কোপেনের জলবায়ু শ্রেণিবিন্যাস কোনো জলবায়ুকে "নাতিশীতোষ্ণ" হিসাবে সংজ্ঞায়িত করার শর্ত হচ্ছে, শীতলতম মাসে এর গড় তাপমাত্রা −৩° সেন্টিগ্রেডের (২৬.৬° ফারেনহাইট)-এর উপরে কিন্তু ১৮° সেন্টিগ্রেডের (৬৪.৪° ফারেনহাইট)-এর নিচে থাকবে। তবে, অন্যান্য জলবায়ুর শ্রেণিবিন্যাস অনুসারে সর্বনিম্ন তাপমাত্রা ০° সেন্টিগ্রেডের (৩২.০° ফারেনহাইট) ধরা হয়।
উত্তর নাতিশীতোষ্ণ অঞ্চলটি কর্কটক্রান্তি (আনুমানিক ২৩.৫° উত্তর অক্ষাংশ) থেকে সুমেরু বৃত্ত (প্রায় ৬৬.৫° উত্তর অক্ষাংশ) পর্যন্ত বিস্তৃত। অপরদিকে, দক্ষিণ নাতিশীতোষ্ণ অঞ্চলটি মকরক্রান্তি (আনুমানিক ২৩.৫° দক্ষিণ অক্ষাংশ) থেকে কুমেরু বৃত্ত (প্রায় ৬৬.৫° দক্ষিণ অক্ষাংশ) পর্যন্ত বিস্তৃত।
কিছু কিছু জলবায়ুর শ্রেণিবিন্যাসে, নাতিশীতোষ্ণ অঞ্চলকে প্রায়শই মাসিক তাপমাত্রা, শীতলতম মাস এবং বৃষ্টিপাতের উপর ভিত্তি করে আরও বেশ কয়েকটি ক্ষুদ্র ক্ষুদ্র জলবায়ু অঞ্চলে বিভক্ত করা হয়; এর মধ্যে রয়েছে আর্দ্র উপ-ক্রান্তীয় জলবায়ু, ভূমধ্যসাগরীয় জলবায়ু, মহাসাগরীয় এবং মহাদেশীয় জলবায়ু।
নাতিশীতোষ্ণ অঞ্চল পৃথিবীর বৃহৎ জনগোষ্ঠী বসবাস করে, বিশেষ করে উত্তর গোলার্ধে ভূমির বৃহৎ পরিমাণের কারণে। 
মৃদু শীতলকাল ও গ্রীষ্মের উষ্ণতা এবং পর্যাপ্ত বৃষ্টিপাতের জন্য এখানে প্রচুর কৃষিকাজ হয়ে থাকে।
২০২১–২২ পাকিস্তান ক্রিকেট দলের বাংলাদেশ সফর

পাকিস্তান পুরুষ ক্রিকেট দল ২০২১ সালের নভেম্বর ও ডিসেম্বর মাসে দুটি টেস্ট ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য বাংলাদেশ সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২১ সালের সেপ্টেম্বর মাসে সফরের সূচি নিশ্চিত করা হয়। পাকিস্তান দল এর আগে সর্বশেষ বাংলাদেশ সফর করেছিল ২০১৫ সালের এপ্রিল ও মে মাসে।
টি২০আই সিরিজে পাকিস্তান বাংলাদেশকে ৩–০ ব্যবধানে পরাজিত করে। টেস্ট সিরিজেও পাকিস্তান ২–০ ব্যবধানে জয়লাভ করে।
কামরুল ইসলাম রাব্বি ও পারভেজ হোসেন ইমনকে তৃতীয় টি২০আই ম্যাচের জন্য বাংলাদেশ দলে যুক্ত করা হয়। দ্বিতীয় টেস্ট ম্যাচের জন্য বাংলাদেশ দলে তাসকিন আহমেদ ও মোহাম্মদ নাইমকে যুক্ত করা হয়।
বিনিময় হার

অর্থসংস্থান বা আর্থিক ব্যবস্থায় বিনিময় হার () বলতে একটি মুদ্রা অন্য মুদ্রায় যে হারে বিনিময় করা হয় সেই হারকে বুঝায়। মুদ্রা বলতে সাধারণত জাতীয় মুদ্রা বোঝানো হয়, তবে ক্ষেত্র বিশেষ উপ-জাতীয় মুদ্রা, যেমন: হংকং-এর মুদ্রা এবং সুপার-জাতীয় মুদ্রা, যেমন: ইউরোকেও বোঝানো হয়।
বিনিময় হারকে এক দেশের মুদ্রার বিপরীতে অন্য দেশের মুদ্রার মান হিসাবেও বিবেচনা করা হয়। উদাহরণস্বরূপ, আন্তঃব্যাংক লেনদেনের ক্ষেত্রে $১ মার্কিন ডলার সমান ¥১১৪ জাপানি ইয়েন, অর্থাৎ, ¥১১৪ ইয়েনের বিপরীতে $১ ডলার বিনিময় করা হবে। এ ক্ষেত্রে বলা হয় যে, $১ ডলারের মূল্য ¥১১৪ ইয়েন বা ¥১ ইয়েনের মূল্য $১/১১৪ ডলার।
প্রতিটি দেশই তাদের মুদ্রার বিনিময় হার নির্ধারণ পদ্ধতি ঠিক করে দেয়। অর্থাৎ, দেশের বিনিময় হার কোন পদ্ধতিতে নির্ধারিত হবে, স্থির বিনিময় হার থাকবে নাকি পরিবর্তনশীল বা চলমান বিনিময় হার হবে, সেটা ঠিক করে দিবে। দেশের সরকার বিনিময় হার নির্ধারণের জন্য কিছু সীমা বা বিধিনিষেধ আরোপ করতে পারে। এটা নির্ভর করে সরকারের রাজনৈতিক ইচ্ছার উপর। অন্যদিকে, বিনিময় হার সম্পূর্ণ স্বাধীনভাবে অর্থাৎ বাজার উপাদানের উপর ভিত্তি করেও নির্ধারিত হতে পারে। 
পরিবর্তনশীল বা চলমান বিনিময় হার ব্যবস্থায় বৈদেশিক মুদ্রা বাজারে বিনিময় হার নির্ধারিত হয় যেখানে মুদ্রা বিনিময় ব্যবস্থা সর্বদা চলমান থাকে। 
আন্তর্জাতিক ভ্রমণ ও অন্যান্য পেমেন্টের জন্য মুদ্রা প্রধানত ব্যাংক থেকে কেনা হয় যেটি খুচরা বিনিময় বাজার হিসেবে পরিচিত। এক্ষেত্রে ব্যাংক খুচরা গ্রাহকদের কাছ থেকে কমিশন বা অন্যান্য সেবা বাবদ একটা নির্দিষ্ট চার্জ নেয়। সাধারণত, পাইকারি বাজার থেকে খুচরা বাজারে মুদ্রা বিনিময়ে বেশি খরচ হয়। 
একটি দেশ তার মুদ্রা বিনিময় হার ব্যবস্থা ইচ্ছা অনুযায়ী পছন্দ করতে পারে। বিনিময় হার ব্যবস্থা প্রধানত তিন ধরনের হয়: 
১।মুক্ত-চলমান হার, .
২।পেগড (স্থির) হার এবং 
৩।হাইব্রিড বা সংকর হার। 
মুক্ত-চলমান ব্যবস্থায় আর্থিক বাজারে মুদ্রার চাহিদা ও যোগানের উপর ভিত্তি করে বিনিময় হার নির্ধারিত হয়। এই ধরনের মুদ্রার বিনিময় হার ক্রমাগত পরিবর্তিত হতে পারে। পেগড (স্থির) ব্যবস্থায় মুদ্রার বিনিময় হার সাধারণত অপরিবর্তিত থাকে, তবে এক্ষেত্রে নির্দিষ্ট সময় পরপর বা প্রয়োজনীয়তা অনুসারে মুদ্রামান পুনঃমূল্যায়ন করে বিনিময় হার নির্ধারণ করার হয় বা করা যায়। হাইব্রিড বা সংকর হার বলতে এই দুই ব্যবস্থার সংমিশ্রণকে বুঝায়। এই ব্যবস্থায় মুদ্রা বিনিময় হার নির্ধারণে কিছু ক্ষেত্রে মুক্ত-চলমান ব্যবস্থা অনুসরণ করা হয় আবার কিছু ক্ষেত্রে পেগড (স্থির) ব্যবস্থা অনুসরণ করা হয়। সাধারণত বিশেষ অর্থনৈতিক পরিস্থিতিতে দেশের সরকার সাময়িক সময়ের জন্য এই ব্যবস্থায় মুদ্রার বিনিময় হার নির্ধারণ করে থাকে।
পিএলএ জাতীয় প্রতিরক্ষা বিশ্ববিদ্যালয়

পিএলএ জাতীয় প্রতিরক্ষা বিশ্ববিদ্যালয় () হচ্ছে চীনেত পিপলস লিবারেশন আর্মি দ্বারা পরিচালিত একটি জাতীয় প্রতিরক্ষা বিশ্ববিদ্যালয়। এটি চীনের শীর্ষ সামরিক শিক্ষা বিশ্ববিদ্যালয়।
পিএলএ কেন্দ্রীয় কমিটির নেতৃত্বে বেইজিং এ বিশ্ববিদ্যালয়টি পরিচালিত হয়। বিশ্ববিদ্যালয়ের বর্তমান সভাপতি জেনারেল ঝেং হি।
এটি ১৯৮৫ সালে পিএলএ মিলিটারি একাডেমি, পিএলএ পলিটিক্যাল একাডেমি এবং পিএলএ লজিস্টিক একাডেমির অংশগুলির একত্রীকরণের মাধ্যমে গঠিত হয়েছিল। এর আগে কাউন্টার-জাপানি সামরিক ও রাজনৈতিক বিশ্ববিদ্যালয় ছিল।
বিশ্ববিদ্যালয়টিতে সিঙ্গাপুর ও অস্ট্রেলিয়া থেকে আগত শিক্ষার্থীদের পাশাপাশি প্রযুক্তি স্থানান্তর ব্যবস্থার জন্য বিদেশী সংস্থাগুলির সাথে অংশীদারিত্ব করেছে।
দেবিকা পালশিকর

দেবিকা পালশিকর ( দেবনাগরী: देविका पळशीकर, জন্ম ২৯ জুন ১৯৬৯ ভারতের মালভান, মহারাষ্ট্রে) একজন টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেন। তিনি একটি টেস্ট এবং ১৫ টি ওয়ানডে খেলেছেন এবং ভারতের ঘরোয়া লিগে মহারাষ্ট্র এবং পশ্চিম অঞ্চলের প্রতিনিধিত্ব করেছেন। 
কোচিং ক্যারিয়ার শুরু করার পর, তিনি ২০১৪ সালে দুই বছরের জন্য সালে ভারতের সহকারী কোচ হন। তিনি ভারতের আসাম, মুম্বাই এবং গোয়া রাজ্য দলের কোচও ছিলেন।
১১ এপ্রিল, ২০১৮ পর্যন্ত, দেবিকা বাংলাদেশ মহিলা আন্তর্জাতিক ক্রিকেট দলের সহকারী কোচ হিসেবে নির্বাচিত হয়েছেন। তিনি জাতীয় দলের প্রধান কোচ ডেভিড ক্যাপেলের সাথে কাজ করছেন।
দেবিকা বৈদ্য

দেবিকা পূর্ণেন্দু বৈদ্য (জন্ম ১৩ আগস্ট ১৯৯৭ পুনে, মহারাষ্ট্র) একজন ভারতীয় ক্রিকেটার। তিনি ঘরোয়া ম্যাচে মহারাষ্ট্রের হয়ে খেলেন।
তিনি ২০১৪ সালে দক্ষিণ আফ্রিকায় ভারতের সফরের জন্য নির্বাচিত হন এবং ৩০ নভেম্বর ২০১৪ তারিখে ব্যাঙ্গালুরুতে মহিলা টি -টোয়েন্টি আন্তর্জাতিক (WT20I) অভিষেক করেন। ২০১৪-১৫ সেরা মহিলা জুনিয়র ক্রিকেটারের জন্য তাকে এমএ চিদম্বরম ট্রফিও দেওয়া হয়েছিল।
২০১৮ সালের নভেম্বরে তাকে পূজা বস্ত্রকারের পরিবর্তে ওয়েস্ট ইন্ডিজে ২০১৮ আইসিসি মহিলা বিশ্ব টি -টোয়েন্টি টুর্নামেন্টের জন্য ভারতের স্কোয়াডে যোগ করা হয়েছিল। পূজা চোটের কারণে বাদ পড়েছিলেন।
দেশি বড় বাইন

বড় বাইন বা বামুশা বা দেশি বড় বাইন বা বাও বাইম বা রাজ বাইম বা বানেহারা বা বামোশ (বৈজ্ঞানিক নাম: "Anguilla bengalensis") হচ্ছে অ্যাঙ্গিলিডি পরিবারের মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত। বাংলাদেশে বিভিন্ন অঞ্চলভেদে এর স্থানীয় নাম বামাস, বামুস, বামোস, বাউস, বাওস, বানেহারা, বাউ বাইম, তেল কোমা, বাও মাছ ইত্যাদি।
এই গণে দুটি উপপ্রজাতি আছে। সেগুলো হচ্ছে, 
এই প্রজাতির মাছ বাংলাদেশ ব্যাপকভাবে বিস্তৃত। এছাড়াও পাকিস্তান, ভারত, নেপাল, মায়ানমার, শ্রীলঙ্কা, এবং ইষ্ট ইন্ডিজেও পাওয়া যায়।
সমুদ্রের এবং পানির তলদেশ দিয়ে চলাচল করে। এদের মোহনা, স্বাদুপানিতে দেখা যায়।
এদের দেহ লম্বা, সাপের মত।
ত্বক স্যাঁতস্যাঁতে ও পিচ্ছিল। আঁইশ অতি ক্ষুদ্র, সাধারন ভাবে চোখে পড়ে না। পৃষ্ঠ গাঢ় বাদামী রঙের, উদর ও পার্শ্ব হালকা হলুদ। দেহের উপরের অংশ অসংখ্য কালচে ফোঁটায় চিত্রল। পুরুষ বাওস মাছ প্রায় চার ফুট পর্যন্ত লম্বা আর সাত কেজি পর্যন্ত ভারি হতে পারে। ‌‌John McClelland ১৮৪৪ সালে এটি বিবৃত করেন। বাওস মাছ ক্রান্তীয় অঞ্চলের কিছু জায়গার স্বাদু পানিতেই দেখা যেয়ে থাকে। পূর্ব আফ্রিকা, বাংলাদেশ, আন্দামান দ্বীপপুঞ্জ, শ্রীলঙ্কা, ইন্দোনেশিয়া, মাদাগাস্কার প্রভৃতি দেশের ৩ থেকে ১০ মিটার পানির গভীরতায় এরা এদের জীবনের বেশিরভাগ সময় পার করে দেয়। তবে প্রজননের সময় এরা ভারত মহাসাগরকেই সবচেয়ে বেশি পছন্দ করে। বাইন বা পাঁকাল জাতীয় এই বাউস মাছ সাধারণত ছোট ছোট চিংড়ি ধরনের জলজ পোকামাকড়, এমনকি ছোট মাছ, শামুক, কেঁচো ইত্যাদি প্রাণীকুলকে খাবার হিসেবে আহার করে থাকে।
এই মাছ সাধারণত এখন পাওয়া যায় না। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সংকটাপন্ন প্রাণী হিসাবে চিহ্নিত। তবে পদ্মা, মেঘনা, যমুনা ও ব্রহ্মপুত্র নদীতে এখনও পাওয়া যায়। তাই উপযুক্ত ব্যবস্থাপনা এবং সংরক্ষণের উদ্যোগই প্রাকৃতিক পরিবেশে এই প্রজাতির সংখ্যা ধরে রাখতে সক্ষম।
২০২২ শ্রীলঙ্কা ক্রিকেট দলের বাংলাদেশ সফর

শ্রীলঙ্কা পুরুষ ক্রিকেট দল ২০২২ সালের মে মাসে দুটি টেস্ট ম্যাচ খেলার জন্য বাংলাদেশ সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২২ সালের মার্চ মাসে সফরের সূচি নিশ্চিত করা হয়। ২০২০ সালের জুন মাসে আন্তর্জাতিক ক্রিকেট কাউন্সিল (আইসিসি) কোভিড-১৯ মহামারির কারণে আন্তর্জাতিক ম্যাচে নিরপেক্ষ ম্যাচ পরিচালনাকারী কর্মকর্তা রাখার নিয়মটি শিথিল করেছিল। ২০২২ সালের এপ্রিল মাসে আইসিসি টেস্ট ক্রিকেটে নিরপেক্ষ আম্পায়ার ফিরিয়ে আনার কথা নিশ্চিত করে। সে ঘোষণার সূত্র ধরে এ সিরিজের প্রথম ও দ্বিতীয় টেস্টে যথাক্রমে ইংল্যান্ডের রিচার্ড কেটলবরা ও ওয়েস্ট ইন্ডিজের জোয়েল উইলসন আম্পায়ার হিসেবে দায়িত্ব পালন করেন।
সিরিজে শ্রীলঙ্কা ১–০ ব্যবধানে জয়ী হয়।
সিরিজ শেষ হওয়ার পর মমিনুল হক বাংলাদেশের টেস্ট দলের অধিনায়কত্ব থেকে সরে দাঁড়ান।
সিরিজ শুরুর পূর্বে আঙুলে চোট পাওয়ায় মেহেদী হাসান মিরাজ বাংলাদেশের প্রথম টেস্টের দল থেকে ছিটকে যান। তাঁর পরিবর্তে নাঈম হাসানকে দলে নেয়া হয়। ২০২২ সালের ২৯ এপ্রিল মোসাদ্দেক হোসেন সৈকতকে বাংলাদেশের প্রথম টেস্টের দলে যোগ করা হয়। সাকিব আল হাসানের দেহে কোভিড-১৯ শনাক্ত হওয়ায় তাঁকে বাংলাদেশের প্রথম টেস্টের দল থেকে বাদ দেয়া হয়েছিল। কিন্তু পরবর্তীতে কোভিড-১৯ পরীক্ষায় নেগেটিভ ফলাফল আসায় তিনি পুনরায় ম্যাচটি খেলতে সমর্থ বলে গণ্য হন। চোটের কারণে শরিফুল ইসলাম ও নাঈম হাসান দ্বিতীয় টেস্টের বাংলাদেশ দল থেকে ছিটকে যান।
২০২১–২২ বাংলাদেশ ক্রিকেট দলের দক্ষিণ আফ্রিকা সফর

বাংলাদেশ পুরুষ ক্রিকেট দল ২০২২ সালের মার্চ ও এপ্রিল মাসে দুটি টেস্ট ও তিনটি একদিনের আন্তর্জাতিক (ওডিআই) ম্যাচ খেলার জন্য দক্ষিণ আফ্রিকা সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়, এবং ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। ২০২২ সালের ৯ ফেব্রুয়ারি ক্রিকেট দক্ষিণ আফ্রিকা সিরিজের সূচি ও ভেন্যু নিশ্চিত করে।
ওডিআই সিরিজে বাংলাদেশ ২–১ ব্যবধানে জয়লাভ করে। টেস্ট সিরিজে দক্ষিণ আফ্রিকা ২–০ ব্যবধানে জয়ী হয়।
সফরের পূর্বে সাকিব আল হাসান আন্তর্জাতিক ক্রিকেট থেকে বিরতি নেয়ার ইচ্ছা পোষণ করেন। বাংলাদেশ ক্রিকেট বোর্ড (বিসিবি) প্রাথমিকভাবে তাঁর অনুরোধে সম্মতি জ্ঞাপন করে। কিন্তু পরবর্তীতে বিসিবির সভাপতি নাজমুল হাসান পাপনের সাথে আলোচনার পর সফরে যেতে রাজি হন। সাকিব আল হাসানের পরিবারের কিছু সদস্য কোভিড-১৯ দ্বারা আক্রান্ত হলে তিনি টেস্ট সিরিজের পূর্বেই দেশে ফিরে যান। প্রথম টেস্ট চলার সময়ে বিসিবি ম্যাচটি শেষ হওয়ার পর তাসকিন আহমেদ ও শরিফুল ইসলামের দেশে ফিরে আসার খবর নিশ্চিত করে। ২০২২ সালের মার্চ মাসে দক্ষিণ আফ্রিকার টেস্ট খেলোয়াড়রা বাংলাদেশের বিরুদ্ধে খেলার পরিবর্তে ২০২২ ইন্ডিয়ান প্রিমিয়ার লিগে খেলার সিদ্ধান্ত নেন।
২০২২ বাংলাদেশ ক্রিকেট দলের ওয়েস্ট ইন্ডিজ সফর

বাংলাদেশ পুরুষ ক্রিকেট দল ২০২২ সালের জুন ও জুলাই মাসে দুটি টেস্ট, তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ওয়েস্ট ইন্ডিজ সফর করে। টেস্ট ম্যাচগুলো ২০২১–২০২৩ আইসিসি বিশ্ব টেস্ট চ্যাম্পিয়নশিপের অংশ হিসেবে খেলা হয়। ২০২২ সালের মে মাসে সফরের একটি খসড়া সূচি ঘোষিত হয়। ২০২২ সালের ১ জুন সফরের পূর্ণাঙ্গ সূচি নিশ্চিত করা হয়।
২০২২ সালের ২২ মে মমিনুল হককে টেস্ট দলের অধিনায়ক হিসেবে রেখে বাংলাদেশ ক্রিকেট বোর্ড (বিসিবি) সফরের জন্য দল ঘোষণা করে। কিন্তু শ্রীলঙ্কার বিপক্ষে টেস্ট সিরিজে বাংলাদেশ পরাজিত হওয়ার পর মমিনুল হক বাংলাদেশের টেস্ট অধিনায়কত্ব ছেড়ে দেন। সাকিব আল হাসানকে বাংলাদেশের টেস্ট দলের নতুন অধিনায়কের দায়িত্ব দেয়া হয়।
টেস্ট সিরিজে ওয়েস্ট ইন্ডিজ ২–০ ব্যবধানে জয়ী হয়। টি২০আই সিরিজে ওয়েস্ট ইন্ডিজ ২–০ ব্যবধানে জয়লাভ করে। ওডিআই সিরিজে বাংলাদেশ ৩–০ ব্যবধানে জয়ী হয়।
চোটের কারণে শহিদুল ইসলাম সিরিজে বাংলাদেশের হয়ে খেলতে অসমর্থ বলে গণ্য হন। ওয়েস্ট ইন্ডিজের টেস্ট দলে তেজনারায়ণ চন্দরপল ও শারমন লুইসকে রিজার্ভ খেলোয়াড় হিসেবে রাখা হয়। প্রস্তুতিমূলক ম্যাচ খেলার সময় পিঠে চোট পাওয়ায় ইয়াসির আলী বাংলাদেশের টেস্ট দল থেকে ছিটকে যান। তাঁর পরিবর্তে এনামুল হক বিজয়কে বাংলাদেশের টেস্ট দলে যোগ করা হয়। প্রথম টেস্ট শুরুর আগের দিন কেমার রোচকে ওয়েস্ট ইন্ডিজের টেস্ট দলে যোগ করা হয়। চোটের কারণে মোহাম্মদ সাইফুদ্দিন বাংলাদেশের ওডিআই ও টি২০আই দল থেকে ছিটকে যান, এবং পূর্বের চোট থেকে সেরে না ওঠায় ইয়াসির আলী পুরো সফরেই খেলতে অসমর্থ বলে গণ্য হন। রোমারিও শেফার্ড ও ডমিনিক ড্রেকসকে যথাক্রমে ওয়েস্ট ইন্ডিজের ওডিআই ও টি২০আই দলে রিজার্ভ খেলোয়াড় হিসেবে রাখা হয়। তৃতীয় টি২০আই ম্যাচের আগে বাংলাদেশ ক্রিকেট বোর্ড (বিসিবি) নিশ্চিত করে যে ওডিআই সিরিজের দলে সাকিব আল হাসান থাকবেন না। ওডিআই সিরিজ শুরুর আগের দিন ওয়েস্ট ইন্ডিজের ওডিআই দলে কিমো পলের পরিবর্তে রোমারিও শেফার্ডকে নেয়া হয়।
শাবানা রেহমান গার্ডার

শাবানা রেহমান গার্ডার (জন্ম ১৪ জুলাই ১৯৭৬) একজন পাকিস্তানি-নরওয়েজীয় স্ট্যান্ড-আপ কৌতুক অভিনেত্রী, লেখিকা এবং কলামিস্ট। মঞ্চে এবং সংবাদপত্রের কলামে তার মর্মান্তিক রসিকতার অনুভূতি ব্যবহারর মাধ্যমে তিনি নরওয়েতে মুসলিম অভিবাসন এবং একীকরণ সংক্রান্ত আলোচনায় একটি বিতর্কিত কণ্ঠস্বর, যার ফলে তার ব্যক্তিত্ব নিজেই একটি আলোচনার বিষয় হয়ে দাঁড়িয়েছে, যাকে "শাবানা বিতর্ক" হিসাবে উল্লেখ করা হয়।
শাবানা রেহমান তার পরিবারের সাত সন্তানের মধ্যে একজন এবং ১৯৭৭ সালে পরিবারের সাথে নরওয়েতে চলে যান। একজন মুসলিম হিসেবে বড় হলেও তিনি বর্তমানে একজন মুক্তচিন্তাবিদ হিসাবে পরিচয় দেন।
তিনি ২০০৩ সালে লেখক ডাগফিন নার্ডোকে বিয়ে করেন, ১৯৯৯ সালে স্ট্যান্ড-আপ সার্কিটে দুজনের প্রথম দেখা হয়েছিল। ট্যাবলয়েড সংবাদপত্র ড্যাগব্লেডেট এই দম্পতিকে দেশের সবচেয়ে প্রভাবশালী মতামতের সংগঠকদের মধ্যে তালিকাভুক্ত করেছে। বিয়ের দুই বছর পর রেহমান পড়াশোনার জন্য যুক্তরাষ্ট্রে চলে যাওয়ার সাথে সাথে এই দম্পতি আলাদা হয়ে যান। তারপরে আগস্ট ২০০৭ সালে দম্পতি ঘোষণা করেছিলেন যে তারা এখনও বন্ধু থাকা সত্ত্বেও বিবাহবিচ্ছেদ করছেন।
২০০৮ সালে তিনি নরওয়েজিয়ান ব্রডকাস্টিং কর্পোরেশনের সাংবাদিক মার্টিন গার্ডারকে বিয়ে করেন।
তিনি বেশ কয়েকটি ক্ষেত্রে সক্রিয় এবং ট্যাবু ভাঙতে ও আরও উন্মুক্ততা তৈরি করতে নিবেদিত। মূলত ২০-এর দশকের শুরু থেকে তিনি মুসলিম অভিবাসীদের মানবাধিকার এবং ব্যক্তি স্বাধীনতার মতো পশ্চিমা প্রগতিশীল মূল্যবোধকে গ্রহণ করার আহ্বান জানিয়েছেন, এবং বিশেষ করে নারীদেরকে নিজস্ব পছন্দের প্রতি যত্নশীল হতে আহ্বান জানিয়েছেন। উদারপন্থীরা মাঝে মাঝে অভিবাসীদের প্রতি তার আপাত অসংবেদনশীলতা, মুসলিম মনোভাব সম্পর্কে অভিযোগ করে, অন্যদিকে রক্ষণশীল মুসলমানরা দাবি করে যে শাবানা 'তাদের ধর্মকে অবমাননা করে'। শাবানা অভিযোগ করেছেন যে তরুণ অভিবাসীদের কাছ থেকে তিনি প্রাণনাশের হুমকি পেয়েছেন।
রেহমান ১৯৯৬ সালে ভিজি-তে কলামিস্ট হিসেবে তার কর্মজীবন শুরু করেন, ১৯৯৯ সালে স্ট্যান্ড-আপ কৌতুক অভিনেত্রী হিসেবে তার আত্মপ্রকাশ ঘটে। পরে তিনি ২০ সালে ড্যাগব্লেডেটের কলামিস্ট হিসেবে কাজ শুরু করেন এবং এখন নিয়মিত সংবাদপত্র এবং ম্যাগাজিনের জন্য লেখেন।
রেহমান আন্তর্জাতিক প্রচার পেয়েছেন এবং টাইম ম্যাগাজিন এবং নিউ ইয়র্ক টাইমস তার সাক্ষাৎকার নিয়েছে। তার অনুষ্ঠান নরওয়ে, ডেনমার্ক, আইসল্যান্ড এবং ফ্যারো দ্বীপপুঞ্জে প্রচারিত হয়েছে। তিনি নরওয়েজীয়, উর্দু এবং ইংরেজিতে সাবলীল এবং জার্মান ভাষায় অভিনয় করেছেন।
২০০৬ সালে শাবানা নিউ ইয়র্ক সিটির আমেরিকান কমেডি ইনস্টিটিউটে যোগ দেন।
মোহাম্মদ আলী (অধ্যাপক)

মোহাম্মদ আলী (১৯৩৪ - ২০২১) একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের ইংরেজি বিভাগের সাবেক অধ্যাপক এবং বিশ্ববিদ্যালয়টির সাবেক উপাচার্য। এছাড়াও তিনি তিনটি বেসরকারি বিশ্ববিদ্যালয়, আন্তর্জাতিক ইসলামী বিশ্ববিদ্যালয় চট্টগ্রাম, নর্দান ইউনিভার্সিটি বাংলাদেশ এবং সাউদার্ন ইউনিভার্সিটি বাংলাদেশ এর উপাচার্য ছিলেন।
তিনি ১৯৩৪ সালে চট্টগ্রামের ফটিকছড়ি উপজেলার পাইন্দং এ জন্মগ্রহণ করেন।
আলী অক্সফোর্ড বিশ্ববিদ্যালয় থেকে উচ্চশিক্ষা লাভ করেন।
মোহাম্মদ আলী চট্টগ্রাম বিশ্ববিদ্যালয়ের (চবি) ইংরেজি বিভাগে দীর্ঘদিন অধ্যাপনা করেন। তিনি বিভাগটির প্রতিষ্ঠাকালীন সভাপতি ছিলেন।
দীর্ঘ কর্মজীবনে অধ্যাপনার পাশাপাশি তিনি চবির সিনেট ও সিন্ডিকেট সদস্য, কলা ও মানববিদ্যা অনুষদের ডিন, বাংলাদেশ বিশ্ববিদ্যালয় মঞ্জুরী কমিশনের সদস্যসহ বিভিন্ন গুরুত্বপূর্ণ দায়িত্ব পালন করেন।
মোহাম্মদ আলী ১৯৮৫ সালের ১৯ এপ্রিল থেকে ১৯৮৮ সালের ২২ মে পর্যন্ত চট্টগ্রাম বিশ্ববিদ্যালয়ের উপাচার্য হিসেবে দায়িত্ব পালন করেন। এছাড়াও তিনি তিনটি বেসরকারি বিশ্ববিদ্যালয়, আন্তর্জাতিক ইসলামী বিশ্ববিদ্যালয় চট্টগ্রাম, নর্দান ইউনিভার্সিটি বাংলাদেশ এবং সাউদার্ন ইউনিভার্সিটি বাংলাদেশ এর উপাচার্য ছিলেন।
তিনি ইংরেজি সাহিত্য ও সমসাময়িক রাজনীতি নিয়ে একাধিক বই রচনা করেছেন। এছাড়া তিনি বাংলা একাডেমি প্রবর্তিত অভিধানের অন্যতম সম্পাদক ছিলেন।
মোহাম্মদ আলী ২০২১ সালের ২৪ জুন চট্টগ্রামে মৃত্যুবরণ করেন।
কন্নড় জাতি

কন্নড় জাতি বা কন্নড়িগ (বহুবচনে কন্নড়িগারু), হল একটি দ্রাবিড় ভাষাগত জাতিগোষ্ঠী। এই জাতি দক্ষিণ ভারতের কর্ণাটক রাজ্য ও তৎসংলগ্ন এলাকার অধিবাসী। কন্নড় ভাষাও একটি দ্রাবিড় ভাষা। ২০০১ সালের হিসেব অনুযায়ী, আধুনিক কন্নড় ভাষা বিশ্বের ৩০টি সর্বাধিক কথিত ভাষার অন্যতম।
আলবেনি হল পাবলিক স্কুল

আলবেনি হল পাবলিক স্কুল হল একটি ইংরেজি মাধ্যম সহ-শিক্ষা বিদ্যালয়, যা কলকাতার গোরাচাঁদ রোডে অবস্থিত। বিদ্যালয়টি ১৯৭৩ সালে প্রতিষ্ঠিত হয়েছিল এবং এটি আইসিএসই এবং ইন্ডিয়ান স্কুল সার্টিফিকেট [আইএসসি] -র অধিভুক্ত।
অধ্যাপক জ্যোতিষ চন্দ্র ঘোষ বালিকা বিদ্যালয়

অধ্যাপক জ্যোতিষ চন্দ্র ঘোষ বালিকা বিদ্যালয় ভারতের পশ্চিমবঙ্গের হুগলি জেলার চিনসুরার একটি বালিকা বিদ্যালয়। এটি পশ্চিমবঙ্গ মাধ্যমিক শিক্ষা বোর্ডের অধিভু্কত এবং দশম শ্রেণী পর্যন্ত শিক্ষা প্রদান করে। এটি ১৯৮৭ সালে প্রতিষ্ঠিত হয়েছিল।
আর্মি পাবলিক স্কুল, বেঙ্গদুবি

আর্মি পাবলিক স্কুল, বেঙ্গদুবি ভারতের সেনা কল্যাণ শিক্ষা সমিতি পরিচালিত ১৩০টি আর্মি স্কুলের মধ্যে একটি। এটি সিবিএসই -র অধিভুক্ত। এতে প্রথম থেকে দ্বাদশ শ্রেণী পর্যন্ত পড়ানো হয় এবং প্রায় ২০০০ শিক্ষার্থী রয়েছে।
বাহাদুরপুর উচ্চ বিদ্যালয়

বাহাদুরপুর উচ্চ বিদ্যালয় ভারতের পশ্চিমবঙ্গের মুর্শিদাবাদ জেলার ফারাক্কা ব্লকের একটি উচ্চ বিদ্যালয়।
বড়মারীচা দেলোয়ার হোসেন উচ্চ বিদ্যালয়

বড়মারীচা দেলোয়ার হোসেন উচ্চ বিদ্যালয় ভারতের পশ্চিমবঙ্গের কুচবিহার জেলার একটি উচ্চ বিদ্যালয়। এটি মাথাভাঙ্গা মহকুমার শীতলকুচি ব্লকে অবস্থিত। দেলোয়ার হোসেনের স্মরণে বিদ্যালয়ের নামকরণ করা হয়েছে, যিনি এই বিদ্যালয়ের সহকারী শিক্ষক ছিলেন। বিদ্যালয়ের শিক্ষার মাধ্যম বাংলা এবং এটি একটি মাধ্যমিক বিদ্যালয়।
বারছত্র রামকানাই ইনস্টিটিউশন

বারছত্র রামকানাই ইনস্টিটিউশন হল পশ্চিমবঙ্গের বাঁকুড়া জেলার একটি মাধ্যমিক বিদ্যালয়। এটি পশ্চিমবঙ্গ মাধ্যমিক শিক্ষা বোর্ডের অধিভুক্ত। এতে ১৫০০-রও বেশি শিক্ষার্থী রয়েছে।
বেনাপুর উচ্চ বিদ্যালয়

বেনাপুর উচ্চ বিদ্যালয় (এইচএস) ভারতের পশ্চিমবঙ্গের খড়গপুরে অবস্থিত একটি মাধ্যমিক ও উচ্চ মাধ্যমিক বিদ্যালয়। এর নামের বানান কখনো কখনো "বানাপুর"। পশ্চিমবঙ্গ রাজ্য সরকার ১৯৬১ সালে বিদ্যালয়টি প্রতিষ্ঠা করেছিল। এটি পশ্চিমবঙ্গ মাধ্যমিক শিক্ষা বোর্ডের (ডব্লিউবিবিএসই) অধিভুক্ত।
বেলতলা বালিকা উচ্চ বিদ্যালয়

বেলতলা বালিকা উচ্চ বিদ্যালয় ভারতের কলকাতার হাজরার একটি বিদ্যালয়। এটি একটি মেয়েদের বিদ্যালয় এবং পশ্চিমবঙ্গ মাধ্যমিক শিক্ষা বোর্ড ও পশ্চিমবঙ্গ উচ্চ মাধ্যমিক শিক্ষা কাউন্সিলের অধিভুক্ত। বিদ্যালয়টি ১৯২০ সালে প্রতিষ্ঠিত হয়েছিল।
সচ্চিদানন্দ

সচ্চিদানন্দ (সংস্কৃত: सच्चिदानंद) বা সত্-চিত্-আনন্দ হ'ল, হিন্দু বেদান্ত দর্শন অনুসারে, ব্রহ্ম নামে চূড়ান্ত অপরিবর্তিত বাস্তবতার বিষয়গত অভিজ্ঞতার উপমা ও বর্ণনা। এটি "অস্তিত্ব, চেতনা ও সুখ" বা "সত্য, চেতনা, আনন্দ" এর প্রতিনিধিত্ব করে।
সচ্চিতানন্দ একটি সংমিশ্রিত সংস্কৃত শব্দ যা "সতৃ", "চিত্" ও "আনন্দ" নিয়ে গঠিত, তিনটিই হিন্দু ধর্মে ব্রহ্ম নামক চূড়ান্ত বাস্তবতার প্রকৃতি থেকে অবিচ্ছেদ্য বলে বিবেচিত। বানানের বিভিন্ন রূপ সংস্কৃতের সন্ধি নিয়ম দ্বারা পরিচালিত হয়, যা বিভিন্ন প্রসঙ্গে উপকারী। 
"সচ্চিতানন্দ"- কে' তাই "সত্য চেতনা সুখ", "বাস্তব চেতনা সুখ", "অস্তিত্ব চেতনা পরমানন্দ" হিসেবে অনুবাদ করা হয়।
শব্দটি হিন্দু ঐতিহ্যের বিভিন্ন দর্শনে প্রাসঙ্গিকভাবে "চূড়ান্ত বাস্তবতা" সম্পর্কিত। ঈশ্বরবাদী ঐতিহ্যে, সচ্চিতানন্দ ঈশ্বরের সমান যেমন বিষ্ণু, শিব বা শক্তি পরম্পরায় দেবী।
মনীষী ঐতিহ্যে, এটিকে নির্গুণ ব্রহ্ম বা "অস্তিত্বের সার্বজনীন সার্বিকতা" থেকে সরাসরি অবিচ্ছেদ্য বলে মনে করা হয়, যেখানে ব্রহ্ম আত্মার সাথে সত্যিকারের স্বতন্ত্র। সচ্চিতানন্দ বা ব্রহ্মকে সমস্ত বাস্তবতার উৎস, সমস্ত সচেতন চিন্তার উৎস এবং সমস্ত পরিপূর্ণতা-পরমানন্দের উৎস হিসেবে ধরা হয়। এটি হিন্দু ধর্মে চূড়ান্ত, সম্পূর্ণ, আধ্যাত্মিক সাধনার গন্তব্য।
বৃহদারণ্যক উপনিষদ, প্রাচীনতম হিন্দু গ্রন্থগুলির মধ্যে একটি, এর ২.৪, ৩.৯ ও ৪.৩ বিভাগে আত্মান্ (আত্মা), ব্রহ্ম (চূড়ান্ত বাস্তবতা), সচেতনতা, আনন্দ ও সুখ নিয়ে আলোচনা করেছে। ছান্দোগ্য উপনিষদের ৩.১৪ থেকে ৩.১৮ পদে উল্লেখ করা হয়েছে, আত্মা ও ব্রহ্ম উভয়েরই ভিতরে ও বাইরে উজ্জ্বল এবং জ্বলজ্বল করে", " এরা একে অপরের প্রিয়", " এরা একে অপরের বিশুদ্ধ জ্ঞান, সচেতনতা", "এরা অন্তরঙ্গ সত্তা", "সর্বোচ্চ আলো", "এরা দীপ্তমান"। তৈত্তিরীয় উপনিষদের ২.১ অনুচ্ছেদের পাশাপাশি ছোটখাট উপনিষদ, আত্মা ও ব্রহ্মকে সচ্চিতানন্দ -সম্পর্কিত পরিভাষায় আলোচনা করে। যৌগিক শব্দ "সচ্চিতানন্দ" এর প্রাথমিক উল্লেখ, চতুর্থ শতাব্দীর আগে রচিত, তেজোবিন্দু উপনিষদের ৩.১১ পদে আছে। "সচ্চিতানন্দ" এর প্রসঙ্গ উপনিষদে নিম্নরূপ ব্যাখ্যা করা হয়েছে:
বেদান্ত দর্শন ব্রহ্মের তিনটি মৌলিক বৈশিষ্ট্যের সমার্থক হিসেবে সচ্চিতানন্দকে বোঝে। ওয়ার্নার বলেছেন,অদ্বৈত বেদান্তে এটি সীমাহীন, বিশুদ্ধ চেতনার মহিমান্বিত আনন্দময় অভিজ্ঞতা এবং চূড়ান্ত বাস্তবতার আধ্যাত্মিক সারমর্মের ঐক্যের প্রতিনিধিত্ব করে।
সচ্চিতানন্দ ব্রহ্মের একটি প্রতীক, যা হিন্দু ধর্মে অবর্ণনীয়, একক, চূড়ান্ত, অপরিবর্তনীয় বাস্তবতা হিসেবে বিবেচিত।
তুলসীদাস রামকে সচ্চিতানন্দ বলে মনে করেন।
পূর্ব চালুক্য রাজবংশ

পূর্ব চালুক্য রাজবংশ বা বেঙ্গির চালুক্য রাজবংশ ছিল খ্রিস্টীয় সপ্তম থেকে দ্বাদশ শতাব্দী পর্যন্ত দক্ষিণ ভারতের অংশবিশেষে রাজত্বকারী একটি মধ্যযুগীয় রাজবংশ। বেঙ্গির চালুক্যরা দাক্ষিণাত্য অঞ্চলে বাদামী চালুক্যদের সামন্ত শাসক হিসেবে শাসনকার্য শুরু করেছিল। পরবর্তীকালে তারা সার্বভৌমত্ব অর্জন করে এবং আনুমানিক ১১৩০ খ্রিস্টাব্দ পর্যন্ত অধুনা অন্ধ্রপ্রদেশ রাজ্যের বেঙ্গি অঞ্চল শাসন করে। ১১৮৯ খ্রিস্টাব্দ পর্যন্ত তারা চোল সম্রাটদের সামন্ত শাসক রূপে শাসনকার্য চালিয়ে গিয়েছিল।
আদিতে পূর্ব চালুক্যদের রাজধানী ছিল বেঙ্গিতে (অধুনা এলুরুর কাছে পেদাবেগি)। পরে তা স্থানান্তরিত হয় রাজামহেন্দ্রবরমে (অধুনা রাজামুন্দ্রি)। পূর্ব চালুক্যদের সমগ্র শাসনকাল জুড়ে তারা বেঙ্গি অঞ্চলের কৌশলগত নিয়ন্ত্রণকে কেন্দ্র করে অধিকতর শক্তিশালী চোল ও পশ্চিম চালুক্যদের মধ্যে অনেক যুদ্ধের কারণ হয়েছিল। বেঙ্গি অঞ্চলে পূর্ব চালুক্যদের পাঁচশো বছরের রাজত্বকাল শুধুমাত্র যে এই অঞ্চলকে ঐক্যবদ্ধ করে একক রাষ্ট্রে পরিণত করেছিল, তা-ই নয়, এই যুগের শেষার্ধেই তেলুগু সংস্কৃতি, সাহিত্য, কবিতা ও শিল্পকলা চরম উৎকর্ষ লাভ করেছিল।
প্রথম সোমেশ্বর

প্রথম সোমেশ্বর (; ) ছিলেন পশ্চিম চালুক্য সাম্রাজ্যের এক রাজা। তিনি "অহবমল্ল" বা "ত্রিলোকমল্ল" নামেও পরিচিত ছিলেন। পিতা দ্বিতীয় জয়সিংহের মৃত্যুর পর প্রথম সোমেশ্বর সিংহাসনে আরোহণ করেন।
মধ্য ভারতে বেশ কয়েকটি সামরিক সাফল্যের ফলে তিনি এক বিশাল সাম্রাজ্যের দুর্জয় শাসকে পরিণত হয়েছিলেন। তাঁর রাজত্বকালেই চালুক্যদের সাম্রাজ্য উত্তর দিকে গুজরাত ও মধ্য ভারত পর্যন্ত প্রসারিত হয়েছিল। দক্ষিণের মহীশূরের মালেনাড়ু (পর্বত) অঞ্চলের হৈসলরা ছিল তাঁর সামন্ত শাসক। বিনয়াদিত্যের কন্যা (মতান্তরে ভগিনী) হৈসল দেবী ছিলেন প্রথম সোমেশ্বরের অন্যতমা পত্নী। পশ্চিমে প্রথম সোমেশ্বর কোঙ্কন অঞ্চলের অধিকার বজায় রাখতে সক্ষম হয়েছিলেন। পূর্ব দিকে তিনি তাঁর প্রভাব প্রসারিত করেছিলেন অনন্তপুর ও কুর্নুল পর্যন্ত। তঞ্জাবুরের চোলদের হাতে অনেকবার পরাজিত হলেও তিনি বেশ কয়েকটি ক্ষেত্রে বেঙ্গির রাজ-নির্ণায়কের ভূমিকা পালন করেছিলেন।
ইতিহাসবিদ গঙ্গোপাধ্যায়ের মতে, চোলেরা প্রথম সোমেশ্বরের রাজ্যের কোনও অংশ কেড়ে নিতে পারেনি। ইতিহাসবিদ সেনের মতে, প্রথম সোমেশ্বরের রাজত্বকাল ছিল পশ্চিম চালুক্যদের ইতিহাসের এক অসাধারণ অধ্যায়, যা সমৃদ্ধির শিখরে আরোহণ করে পরে ষষ্ঠ বিক্রমাদিত্যের রাজত্বকালে। ইতিহাসবিদ ত্রিপাঠী দাবি করেন যে, চালুক্যদের প্রভাব পূর্ব ভারতেও প্রসারিত হয়েছিল। প্রথম সোমেশ্বর তাঁর রাজধানী মান্যখেত থেকে কল্যাণীতে (অধুনা বাসবকল্যাণ, বিদার জেলা) স্থানান্তরিত করেছিলেন। তিনি কন্নড় পণ্ডিত শ্রীধরাচার্যের পৃষ্ঠপোষকরা করেন। শ্রীধরাচার্য কন্নড়ে লেখা প্রাচীনতম জ্যোতিষ গ্রন্থ "জয়তিলক" (আনুমানিক ১০৪৯) এবং অধুনা অবলুপ্ত রম্যরচনা-মূলক "চন্দ্রপ্রভাচরিতে"-এর রচয়িতা।
রবিতেজা আবাসিক উচ্চ বিদ্যালয়

রবিতেজা আবাসিক উচ্চ বিদ্যালয় হলো ভারতের অন্ধ্র প্রদেশের মাহাবুবনগর জেলার নাগরকুর্নুলে অবস্থিত একটি বিদ্যালয়। 
১৯৯০ সালে প্রতিষ্ঠিত, এই বিদ্যালয়টি নগরকর্ণুলের প্রথম বেসরকারি উচ্চ বিদ্যালয়গুলির মধ্যে একটি। এটি হায়দরাবাদ রাজ্য সড়ক এলাকার হাউজিং বোর্ড কলোনির বিপরীতে অবস্থিত।
এটি উদ্ভাবনী শিক্ষাদান পদ্ধতি, শৃঙ্খলা এবং অতিরিক্ত পাঠ্যক্রমিক কার্যক্রমের কথা বলে।
ট্রেইল অব দ্য পিঙ্ক প্যান্থার

ট্রেইল অব দ্য পিঙ্ক প্যান্থার () ব্লেক এডওয়ার্ডস পরিচালিত ১৯৮২ সালের মার্কিন হাস্যরসাত্মক চলচ্চিত্র। এটি "দ্য পিঙ্ক প্যান্থার" চলচ্চিত্র ধারাবাহিকের সপ্তম কিস্তি এবং পিটার সেলার্সের মৃত্যুর পর এই ধারাবাহিকের প্রথম চলচ্চিত্র। এতে শেষবারের মত ইনস্পেক্টর জাক ক্লুজো চরিত্রে সেলার্সকে দেখা যায়। সেলার্স এই চলচ্চিত্রের নির্মাণ কাজ শুরুর আগেই মারা যান এবং এতে পূর্ববর্তী চলচ্চিত্রসমূহে সেলার্সের অভিনীত বাদ দেওয়া দৃশ্যগুলো দেখানো হয়। চলচ্চিত্রে জোঅ্যানা লুমলি সাংবাদিক মারি জুভেয়া চরিত্রে অভিনয় করেন, যিনি নিখোঁজ ক্লুজোর তালাশ করতে থাকেন এবং ইনস্পেক্টরের শত্রুদের মুখোমুখি হন যারা আশাপোষণ করেন যেন ইনস্পেক্টর ফিরে না আসেন।
চলচ্চিত্রটি ১৯৮২ সালের ক্রিসমাসে ৮০০টি প্রেক্ষাগৃহে মুক্তি পায় এবং প্রথম সপ্তাহান্তে $১,৩৪১,৬৯৫ এবং প্রথম সপ্তাহে $৩,২৪৭,৪৫৮ আয় করে। চলচ্চিত্রটি $৬ মিলিয়ন নির্মাণব্যয়ের বিপরীতে মোট $৯ মিলিয়ন আয় করে। অন্যদিকে, এই ধারাবাহিকের পূর্ববর্তী চলচ্চিত্র "রিভেঞ্জ অব দ্য পিঙ্ক প্যান্থার" $৪৯ মিলিয়নের অধিক আয় করেছিল।
চলচ্চিত্রটি সমালোচনামূলকভাবে ব্যর্থ হয়। পর্যালোচনা সংগ্রাহক ওয়েবসাইট রটেন টম্যাটোসে ১২টি পর্যালোচনার ভিত্তিতে চলচ্চিত্রটির রেটিং স্কোর ২৫%। অন্যদিকে, মেটাক্রিটিকে ৮টি পর্যালোচনার ভিত্তিতে চলচ্চিত্রটির রেটিং স্কোর ৪৩, যা মূলত মিশ্র বা গড় রেটিং নির্দেশ করে।
সেন্ট চার্লস ইংলিশ মিডিয়াম হাই স্কুল

সেন্ট চার্লস ইংলিশ মিডিয়াম হাই স্কুল হল ভারতের অন্ধ্র প্রদেশ রাজ্যের গুন্টুর জেলার চিলাকালুরিপেট শহরে অবস্থিত একটি বিদ্যালয়। এর ক্যাম্পাসে রয়েছে ডরমিটরি, একটি গ্রন্থাগার, পড়ার ঘর, ডাক্তারখানা, বড় খেলার মাঠ এবং একটি বাগান।
শ্রী সারদা আবাসিক স্কুল

শ্রী সারদা আবাসিক স্কুল (এসএসআরএস নামেও পরিচিত) অন্ধ্রপ্রদেশের পূর্ব ও পশ্চিম গোদাবরী উভয় জেলার প্রথম ইংরেজি মাধ্যম বিদ্যালয় ছিল।
বিদ্যালয়টি ১৯৯৭ পর্যন্ত পরিচালিত হয়েছিল, এবং তারপর ২০০১ সালে মূর্তিরাজু আবাসিক বিদ্যালয় নামে পুনরায় চালু করা হয়েছিল এবং ২০০৫ সালে সাসি মেরিট স্কুলের সাথে একীভূত হয়।
স্লোকা (হায়দ্রাবাদ ওয়ালডর্ফ স্কুল)

হায়দরাবাদের স্টেইনার স্কুল, যা স্লোকা নামেও পরিচিত, শিক্ষা রেনেসাঁ ট্রাস্ট দ্বারা প্রতিষ্ঠিত একটি বিদ্যালয়।
স্পোর্টস কোচিং ফাউন্ডেশন

স্পোর্টস কোচিং ফাউন্ডেশন হল ভারতের তেলেঙ্গানা রাজ্যের হায়দ্রাবাদের একটি এনজিও, যা ১৯৯১ সালে প্রাক্তন অন্ধ্র রঞ্জি ক্রিকেটার কামমেলা সাইবাবা প্রতিষ্ঠা করেছিলেন। 
২০১৫ সালে এই গ্রুপটি নিউইয়র্ক-ভিত্তিক রকফেলার ফাউন্ডেশন এবং যুক্তরাজ্য-ভিত্তিক রিসোর্স অ্যালায়েন্সের কাছ থেকে "সুবিধাবঞ্চিতদের মধ্যে খেলাধুলা প্রচারের মাধ্যমে সামাজিক পুনর্গঠনে" অবদানের জন্য ইন্ডিয়া এনজিও পুরস্কার পেয়েছিল।
শ্রী ভেঙ্কটেশ্বর পাবলিক স্কুল

শ্রী ভেঙ্কটেশ্বর পাবলিক স্কুল (এসভি পাবলিক স্কুল নামেও পরিচিত) ভারতের অন্ধ্র প্রদেশের বন্দর শহর মসুলিপত্তনমে অবস্থিত একটি বিদ্যালয়।
বিশ্ববাণী পাবলিক স্কুল

বিশ্ববাণী পাবলিক স্কুল (ভিভিপিএস) দক্ষিণ পূর্ব ভারতের বিজয়ওয়াড়ায় একটি মধ্যমিক বিদ্যালয়। এটি ১৯৮১ সালে জনাব বায়ু নন্দন রাও, অন্য একটি স্কুলের প্রকৌশলী এবং শিক্ষক দ্বারা প্রতিষ্ঠিত হয়েছিল। ২০০৬ সালের ফেব্রুয়ারিতে, ভিভিপিএস বিজয়ওয়াড়ার সিদ্ধার্থ মিলনায়তনে তার রজতজয়ন্তী উদযাপন করে। স্কুলের মূলমন্ত্র হল " "কাজ হল পূজা" "।
২০০৪ সালে ১৯৯৮ সালে পাশ করা ছাত্রদের একটি দল " "বিশ্ববানী অ্যালামনাই" " চালু করেছিল যা বিক্ষিপ্তভাবে সক্রিয়।
সেন্ট ক্লারেট স্কুল নালাজেরলা

সেন্ট ক্লারেট স্কুল নালাজেরলা একটি ইংরেজি মাধ্যম বিদ্যালয়, যা ১৯৮৫ সালে শুরু হয়েছিল। এটি শিক্ষার্থীদের মধ্যে নৈতিকতা ও শৃঙ্খলা সৃষ্টি করে। এটি নালাজেরলার কেন্দ্রে জাতীয় মহাসড়কের পাশে অবস্থিত। বিদ্যালয়টি ক্লারেটিয়ান মিশনারিজ দ্বারা পরিচালিত হয়।
বিশ্বভারতী ইংলিশ মিডিয়াম হাই স্কুল

বিশ্বভারতী ইংলিশ মিডিয়াম হাই স্কুল (ভিবিইএমএইচএস) ভারতের অন্ধ্রপ্রদেশের গুড়িভাদায় অবস্থিত একটি উচ্চ বিদ্যালয়। এটি ১৯৬৮ সালে বিশ্বভারতী বিদ্যা নিকেতন হিসাবে প্রতিষ্ঠিত হয়েছিল এবং তেলুগু ভাষায় নির্দেশনা প্রদান করেছিল। ইংরেজি শিক্ষা ১৯৮৫ সালে শুরু হয়েছিল। বিদ্যালয়ের পরিচালক হলেন শ্রীমাননারায়ণ পটলুরি।
প্রায় ২০০০ শিক্ষার্থী এখানে অধ্যয়ন করছে। এতে দুটি হোস্টেল খেলার মাঠ রয়েছে।
শ্রী বালাজি বিদ্যালয় স্কুল

শ্রী বালাজি বিদ্যালয় স্কুল নেল্লোর শহরের একটি ইংরেজি মাধ্যম ক্যাথলিক বিদ্যালয়। প্রতিষ্ঠানটি ১৯৭৫ সালে প্রতিষ্ঠিত হয়েছিল এবং শ্রী ডি ভিটল রাও গারু প্রতিষ্ঠা করেছিলেন।
এটি বালাজি নগরে অবস্থিত, যা ১৯৭০-এর দশক থেকে শহরের অন্যতম প্রধান আবাসিক এলাকা। এটি শহরের অন্যতম প্রাচীন ইংরেজি মাধ্যম বিদ্যালয় এবং বালাজি নগর এবং এসি নগর এলাকার প্রথম স্বীকৃত ইংরেজি মাধ্যম বিদ্যালয়।
কার্স অব দ্য পিঙ্ক প্যান্থার

কার্স অব দ্য পিঙ্ক প্যান্থার () ব্লেক এডওয়ার্ডস পরিচালিত ১৯৮৩ সালের ব্রিটিশ মার্কিন হাস্যরসাত্মক চলচ্চিত্র। এটি "দ্য পিঙ্ক প্যান্থার" চলচ্চিত্র ধারাবাহিকের অষ্টম চলচ্চিত্র। এটি এই ধারাবাহিকের প্রধান তারকা পিটার সেলার্সের মৃত্যুর পর নির্মিত দুটি চলচ্চিত্রের প্রথম চলচ্চিত্র। পূর্ববর্তী চলচ্চিত্র "ট্রেইল অব দ্য পিঙ্ক প্যান্থার" ইনস্পেক্টর জাক ক্লুজো চরিত্রে সেলার্সের অভিনীত অব্যবহৃত দৃশ্যাবলি ব্যবহার করা হয়েছিল। এই চলচ্চিত্রে টেড ওয়াসকে ইনস্পেক্টর ক্লুজোর মত একজন অদক্ষ মার্কিন গোয়েন্দা ক্লিফটন স্লেই চরিত্রে নতুন প্রধান অভিনেতা হিসেবে উপস্থাপন করা হয়, যার উপর নিখোঁজ ক্লুজোকে খুঁজে বের করার দায়িত্ব বর্তায়।
চলচ্চিত্রটির শেষদিকে রজার মুরকে ক্লুজো চরিত্রে দেখা যায়। এটি ডেভিড নিভনের অভিনীত সর্বশেষ চলচ্চিত্র, যা মুক্তির দুই সপ্তাহ পূর্বে তিনি মারা যান। কাপুচিনে এই চলচ্চিত্রে তৃতীয় ও শেষবারের মত সিমন চরিত্রে অভিনয় করেন। চলচ্চিত্রটি বক্স অফিসে ব্যর্থ হয় এবং সর্বোপরি নেতিবাচক প্রতিক্রিয়া লাভ করে।
চলচ্চিত্রটি বক্স অফিসে চূড়ান্তভাবে ব্যর্থ হয় এবং $১১ মিলিয়ন নির্মাণব্যয়ের বিপরীতে মাত্র $৪ মিলিয়ন আয় করে।
চলচ্চিত্রটি সর্বব্যাপী নেতিবাচক প্রতিক্রিয়া লাভ করে। পর্যালোচনা সংগ্রাহক ওয়েবসাইট রটেন টম্যাটোসে ১৩টি পর্যালোচনার ভিত্তিতে এর রেটিং স্কোর ৩১%। অন্যদিকে মেটাক্রিটিকেও ৮ জন সমালোচকের প্রতিক্রিয়ার ভিত্তিতে এর রেটিং স্কোর ৩১%, যা মূলত নেতিবাচক পর্যালোচনা নির্দেশ করে।
দ্য ওয়েইস্ট মেকার্স

দ্য ওয়েইস্ট মেকার্স ("") ভোক্তাবাদ বিষয়ে মার্কিন সমাজবিজ্ঞানী ভ্যান্‌স প্যাকার্ড রচিত ও ১৯৬০ খ্রিস্টাব্দে প্রকাশিত একটি গ্রন্থ। গ্রন্থটির মূল প্রতিপাদ্যটি ছিল এই যে মার্কিন যুক্তরাষ্ট্রের জনগণ যতটুক উচিত, তার চেয়ে অনেক বেশি পণ্য ও সেবা ভোগ করে এবং তাদের এই ভোগের কারণে ক্ষতির শিকার হয়।
একজন পর্যালোচক গ্রন্থটির মূল প্রতিপাদ্যটির একটি সারাংশ নিম্নরূপে প্রকাশ করেন:
আরেকজন পর্যালোচক নিম্নরূপ মন্তব্য করেন:<br>
গ্রন্থের লেখক ভ্যান্‌স প্যাকার্ড "ভোক্তাবাদ" পরিভাষাটিকে ভোক্তাদের চর্চা নির্দেশকারী একটি ইতিবাচক শব্দ থেকে মাত্রাতিরিক্ত বস্তুবাদ ও আবর্জনা নির্দেশকারী একটি নেতিবাচক শব্দে পরিণত করার উদ্দেশ্যে নিজেকে নিয়োজিত করেছিলেন। তাঁর "ওয়েইস্ট মেকার্স" বইয়ের বিজ্ঞাপনগুলিতে "ভোক্তাবাদ" শব্দটি নেতিবাচকভাবে ও দৃষ্টি আকর্ষক হিসেবে উপস্থাপন করা হয়।
একজন পর্যালোচক বলেন যে বইটিতে অর্থনৈতিক প্রবৃদ্ধি কীভাবে একটি সদ্‌গুণ হিসেবে গণ্য হওয়া শুরু হল, তার একটি অনুসন্ধান চালানো হয়েছে।
আরেকজন পর্যালোচকের মতে বইটিতে ব্যবসায়ীরা অর্থনৈতিক মুনাফা অর্জনের উদ্দেশ্যে কীভাবে সাধারণ মানুষকে গণহারে নিজ-উদ্দেশ্যসাধনে কাজে লাগায়, সে ব্যাপারটি বর্ণিত হয়েছে। "কমেন্টারি" সাময়িকীর পর্যালোচক মন্তব্য করেন যে প্যাকার্ড ব্যবসায়ীদেরকে তীব্র আক্রমণ করেছেন।